title: Chris Pontius

text: Christopher Andrew ”Chris” Pontius (s. 16. heinäkuuta 1974 Pasadena, Kalifornia, Yhdysvallat) on yhdysvaltalainen näyttelijä. Hän oli mukana "Jackassissä" ja "ssa". Nykyään hän on mukana Wildboyzissa Steve-O:n kanssa. Pontiuksen tunnetuin henkilöhahmo on ”Party Boy”. Muita henkilöhahmoja ovat ”Chief Roberts”, ”Trash Boy” ja ”Bunny The Lifeguard”.


title: Celtic FC

text: Celtic Football Club on vuonna 1888 perustettu jalkapalloseura, jonka kotipaikka on Skotlannin Glasgow. Joukkue pelaa Skotlannin korkeimmalla sarjatasolla Skotlannin valioliigassa. Celtic on yksi Skotlannin menestyneimmistä seuroista. Se on voittanut maan mestaruuden 48 kertaa, mikä on toiseksi eniten Rangersin jälkeen. Lisäksi Celtic on saavuttanut myös 36 Skotlannin cupin ja 16 Skotlannin liigacupin voittoa. Celtic voitti Euroopan cupin 1967 ensimmäisenä brittiseurana ja pääsi loppuotteluun Euroopan cupissa myös 1970 sekä UEFA-cupissa 1997.


title: Celtic FC

text: Celtic pelaa kotiottelunsa Celtic Parkilla, mihin yli 60 000 katsojaa. Seuran peliasussa on ollut lähes koko sen historian ajan vihreitä ja valkoisia vaakaraitoja. Celtic on perinteisesti ollut Glasgow’n katolilaisten seura, kun taas paikallisvastustaja Rangersin kannattajat ovat pääasiassa protestantteja. Old Firm -nimellä tunnettujen seurojen välinen kilpailu on usein kiivasta.


title: Celtic FC

text: Celtic Football Club perustettiin virallisesti Caltonissa Glasgow’ssa 6. marraskuuta 1887 hyväntekeväisyysjärjestöksi alueen köyhille irlantilaismaahanmuuttajille. Ensimmäisessä virallisessa ottelussa toukokuussa 1888 Celtic voitti Rangersin 5–2. Celtic saavutti ensimmäisen Skotlannin cupin voiton 1892, ja vuotta myöhemmin se voitti ensimmäisen liigamestaruutensa. Vuonna 1897 Celticistä tuli yksityinen osakeyhtiö. Willie Maley nimitettiin seuran sihteeriksi ja päävalmentajaksi samana vuonna, ja hän valmensi seuraa aina vuoteen 1940 asti.


title: Celtic FC

text:
Vuosina 1905–1910 Celtic voitti liigan kuudesti peräkkäin, ja 1907 se saavutti ensimmäisenä Skotlannissa ”tuplan” voittamalla myös cupin. Celticin neljän mestaruuden jakso oli 1914–1917. Vuosina 1915–1917 Celtic pelasi kansallisissa kilpailuissa 62 peräkkäistä ottelua ilman tappiota, mikä säilyi Britannian ennätyksenä sata vuotta. Sotien välisinä vuosina Celtic sen sijaan voitti vain viisi mestaruutta. Vuonna 1937 Celtic voitti Aberdeenin Hampden Parkilla pelatussa Skotlannin cupin loppuottelussa, jossa oli 146 433 katsojaa. Lukema on edelleen seurajalkapalloilun Euroopan-ennätys.
Celtic eteni vuonna 1964 Cup-voittajien cupissa välieriin asti. Liigassa ja cupissa seura ei ollut kuitenkaan voittanut kymmeneen vuoteen, joten Jock Stein korvasi Jimmy McGroryn päävalmentajana maaliskuussa 1965. Hän johdatti Celticin heti cupin voittoon ja seuraavalla kaudella liigamestaruuteen ja jälleen Cup-voittajien cupin välieriin. Kausi 1966–1967 oli Celticille loistava. Se voitti liigan, cupin, liigacupin ja Glasgow cupin sekä ensimmäisenä brittiseurana Euroopan cupin kaadettuaan finaalissa Internazionalen 2–1. Steinin johdolla Celtic voitti yhdeksän perättäistä liigamestaruutta 1966–1974. Menestysvuosina se pääsi Euroopan cupin loppuotteluun myös 1970 ja välieriin 1972.


title: Celtic FC

text: Vuoteen 1994 mennessä Celticin talous oli painunut surkeaan kuntoon. Seura oli hyvin lähellä konkurssia, mutta liikemies Fergus McCann pelasti lopulta seuran, ja samalla Celticistä tuli julkinen osakeyhtiö. Samana vuonna aloitettiin Celtic Parkin uudelleenrakentaminen. 1990-luku oli Rangersin hallitsema, mutta vuonna 1998 Celtic onnistui katkaisemaan Rangersin yhdeksän vuotta kestäneen mestaruusputken alankomaalaisen Wim Jansenin valmentamana.


title: Celtic FC

text: Martin O’Neill tuli Celticin valmentajaksi kesällä 2000. Hänen johdollaan seura voitti vuosina 2000–2005 kolme mestaruutta. Kaudella 2000–2001 Celtic voitti myös cupin ja liigacupin. Vuonna 2003 seura pääsi UEFA-cupin loppuotteluun, jonka se hävisi jatkoajalla FC Portolle 3–2. O’Neillin seuraajaksi palkattiin Gordon Strachan, jonka valmentamana Celtic voitti kolme perättäistä mestaruutta 2006–2008 ja eteni kahdesti Mestarien liigan pudotuspeleihin. Strachan lähti seurasta kesällä 2009. Hänen seuraajansa Tony Mowbray sai potkut syksyllä 2010, ja tilalle palkattiin Neil Lennon. Lennon palautti Celticin mestariksi kauden 2011–2012 päätteeksi.


title: Celtic FC

text: Hävittyään toukokuussa 2016 St. Johnstonelle Celtic pelasi kansallisissa kilpailuissa ennätyksellisesti 69 peräkkäistä tappiotonta ottelua. Putki päättyi joulukuussa 2017 tappioon Heartsille.


title: Celtic FC

text: Celtic on lähes koko historiansa ajan pelannut peliasussa, jossa on vihreitä ja valkoisia vaakaraitoja. Perustettaessa peliasuna oli valkoinen paita, jossa oli vihreät kaulukset. Vuosina 1889–1903 seuran paidassa oli pystyraidat, ja nykyinen pelipaita otettiin käyttöön 1903.


title: Celtic FC

text: Ensimmäisissä pelipaidoissa Celtic käytti tunnuksenaan kelttiläistä ristiä. Varsinaisen seuratunnuksen Celtic otti paitoihinsa vasta 1977. Ympyrän muotoisessa logossa oli keskellä neliapila, jonka yläpuolta kiersi teksti ”The Celtic Football & Athletic Coy. Ltd.” ja alapuolella oli perustamisvuosi 1888. Kaudella 1988–1989 Celtic pelasi satavuotisjuhliensa kunniaksi tunnuksella, jossa keskellä oli alkuperäinen kelttiläinen risti, mutta seuraavalla kaudella se palasi taas vuoden 1977 versioon. Vuonna 1995 teksti logossa muuttui nykyiseen muotoonsa ”The Celtic Football Club”. Kaudella 2007–2008 Celtic pelasi Euroopan cup -voittonsa 40-vuotisjuhlien kunniaksi erikoistunnuksella, joka oli väritykseltään mustavalkoinen ja jossa oli logon päällä tähti voiton merkiksi. Seuraavalla kaudella palattiin vanhaan väritykseen, mutta tähti jäi.


title: Celtic FC

text: Celtic pelaa kotiottelunsa Celtic Parkilla, jonka katsojakapasiteetti on 60 832. Alkuperäinen Celtic Park valmistui 1892, mutta se rakennettiin suurelta osin uudelleen vuosina 1994–1998. Alkuperäisen stadionin yleisöennätys on 83 500 vuodelta 1938, mutta Hillsborough’n onnettomuuden jälkeisten turvallisuusmääräysten jälkeen sinne olisi enää mahtunut vain noin 35 000 katsojaa.


title: Celtic FC

text: Ennen nykyiselle paikalle siirtymistä Celtic pelasi 1888–1892 toisella, niin ikään Celtic Parkiksi nimetyllä, stadionilla. Nykymuotoisen stadionin rakentamisen alkuvaiheessa, kaudella 1994–1995, Celtic pelasi ottelunsa Hampden Parkilla.


title: Celtic FC

text: Vuonna 2002 Celtic Park valittiin BBC:n äänestyksessä Britannian parhaaksi jalkapallostadioniksi.


title: Celtic FC

text: Celtic on toiminut osakeyhtiönä vuodesta 1897 lähtien. Aluksi Celtic oli yksityinen osakeyhtiö, mutta vuonna 1994 siitä tuli julkinen osakeyhtiö sen jälkeen, kun Fergus McCann osti sen ja järjesti julkisen osakeannin, jolla kerättiin lisää rahaa konkurssikypsälle seuralle.


title: Celtic FC

text: Vuonna 2011 Celticin liikevaihto oli 52,6 miljoonaa puntaa. Vuosina 2007–2009 liikevaihto oli noin 75 miljoonaa puntaa. Brand Finance arvioi 2012 Celticin brandin arvolla mitattuna Euroopan 37. suurimmaksi seuraksi. Deloitten tutkimuksen mukaan seura yltää lipputuloissa Euroopan 10. suurimmaksi.


title: Celtic FC

text: Edustusjoukkueen ohella Celticillä oli aiemmin reservijoukkue, joka pelasi erillisessä reserviliigassa, mutta se lopetettiin 2009. Seuran alle 20-vuotiaiden joukkue pelaa ikäluokkansa valioliigassa.


title: Celtic FC

text: Celticillä on myös naisten edustusjoukkue, joka perustettiin 2007, ja tyttöjen joukkueita eri ikäluokissa. Edustusjoukkue pelaa naisten valioliigassa.


title: Celtic FC

text: Vuonna 2003 Celticillä arvioitiin olevan noin yhdeksän miljoonaa kannattajaa, joista miljoona Yhdysvalloissa ja Kanadassa. Vuonna 2009 markkinointiyhtiö SportsRevolution arvioi, että Celticillä on Japanissa seitsemän miljoonaa kannattajaa, jotka se oli pitkälti saanut Celticissä vuosina 2005–2009 Shunsuke Nakamuran ansiosta.


title: Celtic FC

text: Kaudella 2011–2012 Celticin kotiotteluiden yleisökeskiarvo oli 50 904, mikä oli Skotlannin suurin. Edellisellä kaudella sen yleisökeskiarvo oli Euroopan 12. suurin.


title: Celtic FC

text: Celtic FC:llä on 1990-luvulta asti ollut tiivis ystävyyssuhde Hampurin FC St. Paulin kanssa. Syitä tähän ovat muun muassa molempien vasemmistolaisuus ja se, että Celticin vastustajalla Rangersillä on ystävyyssuhde HSV:n kanssa, joka on St. Paulin päävastustaja.


title: Celtic FC

text: Celticin perinteinen kilpailija on niin ikään Glasgow’sta kotoisin oleva Rangers. Seuroista käytetään yhteistä nimitystä Old Firm. Celtic ja Rangers ovat Skotlannin menestyneimmät seurat, ja niiden välinen kilpailu on ankaraa.


title: Celtic FC

text: Seurojen välinen kilpailu juontaa juurensa myös uskonnosta ja Pohjois-Irlantiin liittyvästä politiikasta. Celticin kannattajat ovat perinteisesti olleet Skotlannin irlantilaisyhteisön katolilaisia ja Rangersin kannattajat puolestaan protestantteja. Vuoteen 1989 saakka Rangers ei suostunut palkkaamaan katolilaisia, mutta sen jälkeen uskonnolliset jännitteet ovat lieventyneet.


title: Celtic FC

text: Vaikka uskonnolliset ja poliittiset jännitteet ovat aiempaa pienemmät, ne eivät ole hävinneet. Otteluissa lauletaan edelleen usein IRA:n kannatuslauluja ja katolilaisten vastaisia lauluja. Old Firm -otteluiden aikaan sairaalakäynnit yhdeksänkertaistuvat, ja vuosina 1999–2004 on kuollut ainakin kahdeksan ihmistä.


title: Celtic FC

text: Celticin päävalmentajina ovat toimineet:Vuonna 2002 kannattajat äänestivät Celticin kaikkien aikojen joukkueen:Skotlantilaisen jalkapalloilun Hall of Fameen on päässyt 21 Celticin pelaajaa ja valmentajaa:


title: Slantsyn piiri

text: Slantsyn piiri tai Slantsyn kunnallispiiri () on hallintopiiri Leningradin alueella Venäjällä. Se sijaitsee Viron itäpuolella Peipsijärven rannalla. Piiri on perustettu vuonna 1949 ja alueen pinta-ala on 2 154,6 km².


title: Slantsyn piiri

text: Vuoden 2010 väestönlaskennan mukaan piirissä asui 43 523 henkeä, joista valtaosa piirin hallintokeskuksessa Slantsyssa (Slantsyn kaupunkiasukkaat: 33 485 as.).


title: Matrox

text: Matrox Electronic Systems Ltd on kanadalainen yritys, jonka päämaja sijaitsee Dorvalissa, Quebecissa. Yritys valmistaa mm. PC-tietokoneisiin soveltuvia näytönohjaimia sekä videoeditointikortteja. Muita tuotteita ovat mm. konenäköön, laaduntarkkailuun ja turvatekniikkaan liittyvät kamerat ja kuvankaappaustuotteet. Yrityksen nimi Matrox on johdettu sen perustajien sukunimistä (Lorne Trottier ja Branko Matic).


title: Matrox

text: Matrox Graphics on erikoistunut näytönohjaimiin, joihin voi liittää useamman kuin yhden monitorin samanaikaisesti. Matroxin näytönohjainten päämarkkina-alueet koostuvat seuraavista osa-alueista: 2D, 3D, video- ja kuvankäsittely, tiede ja tutkimus, sairaala ja terveydenhuolto, pörssi ja sijoitustoiminta. Matrox suunnittelee ja valmistaa kaikki näytönohjaimensa itse, eikä myy grafiikkapiirejään muille korttivalmistajille.


title: Matrox

text: 1990-luvulla, Matrox Millennium -näytönohjaimet huomattiin niiden erinomaisen 2D-nopeuden ja kuvanlaatunsa vuoksi. Vuonna 1999 Matrox julkaisi Millennium G400 -korttinsa, joka ensimmäistä kertaa mahdollisti kuluttajille kahden monitorin käytön. Tuolloin myös kortin 3D-pelinopeus oli vertailukelpoinen kilpailijoiden näytönohjaimiin verrattuna. Vuonna 2002 Matrox toi markkinoille Parhelia -korttinsa, joka ensimmäistä kertaa mahdollisti kuluttajille jopa kolmen monitorin käytön samanaikaisesti. Parhelian 3D-pelinopeus oli kuitenkin useille pettymys, joten Matrox Surround Gaming (pelaaminen kolmella näytöllä) jäi vain pienen käyttäjäkunnan huviksi. Vasta vuonna 2006 Surround Gaming on saanut laajempaakin suosiota, sillä Matroxin keväällä 2006 julkaisema Matrox TripleHead2Go mahdollistaa kolmen monitorin käytön myös ATIn ja NVIDIAn näytönohjaimilla.


title: Matrox

text: Sittemmin Matroxin on ollut vaikeaa pitää entistä asemaansa näytönohjainvalmistajien joukossa, sillä sen valmistamat tuotteet ovat vähitellen jääneet yhä enemmän jälkeen kilpailijoistaan, niin 3D-suorituskyvyn kuin myös markkinaosuudenkin kannalta. Tämän vuoksi Matrox on siirtänyt painopistettään pois 3D-pelinäytönohjaimista kohti pieniä erikoismarkkinoita. Viime vuosina Matroxin markkinaosuus kaikista myydyistä näytönohjainpiireistä (mukaan lukien emolevyille integroidut piirit) on ollut alle yhden prosentin.


title: Pentti Lund

text: Pentti Alexander Lund (syntyjään Rönnlund, 6. joulukuuta 1925 Karijoki – 16. huhtikuuta 2013 Thunder Bay, Kanada) oli jääkiekon keskushyökkääjä, joka pelasi NHL:ssä Boston Bruinsissa (1946–1948 ja 1951–1953) ja New York Rangersissa (1948–1951). Lund voitti Calder Trophyn vuonna 1949 vuoden parhaana tulokkaana tekemällä 14 maalia ja antamalla 16 maalisyöttöä 59 pelissä.


title: Pentti Lund

text: Kuusivuotiaana Kanadaan muuttanutta Pentti Lundia pidetään ensimmäisenä suomalaisena NHL-pelaajana. Hän aloitti uransa Suomen kansalaisena, mutta vaihtoi Kanadan passiin helpottaakseen kulkemistaan Amerikan mantereella. Suomessa syntynyt Kanadan kansalainen Albert Pudas pelasi neljä ottelua Toronto Maple Leafsissä kaudella 1926–1927. Lund oli ensimmäinen suomalaissyntyinen, joka teki maalin NHL:ssä.


title: Pentti Lund

text: Kausina 1946–1947 ja 1947–1948 Lund pelasi Boston Bruinsin riveissä vain kolme NHL-ottelua, jotka kaikki olivat pudotuspeliotteluita. Jälkimmäisellä kaudella hän pelasi kahdessa Stanley Cup -finaalisarjan ottelussa. Calder-voittoaan seuraavalla kaudella 1949–1950 Lund ylsi loppuotteluihin New York Rangersin mukana. Hän oli tuon kauden pudotuspelien tehokkain pelaaja kerättyään 12 ottelussa 6 maalia ja 5 syöttöpistettä. Näin hänestä tuli ensimmäinen NHL:n pudotuspelien pistepörssin voittanut eurooppalainen pelaaja. Lundin joukkue kuitenkin hävisi taistelun Stanley Cupista molemmilla kerroilla, kun hän pelasi finaalisarjassa.


title: Pentti Lund

text: Kaudella 1950–1951 saatu vakava silmävamma aiheutti Lundin näkökykyyn rajoitteita, ja hän joutui 1950-luvun puolivälissä päättämään urheilu-uransa. Tämän jälkeen Lund toimi ravintola- ja myyntialalla, kunnes ryhtyi "Fort William Times-Journalin" urheilutoimittajaksi ja valokuvaajaksi toukokuussa 1962.


title: Pentti Lund

text: Myöhemmin Lund työskenteli "Thunder Bay Times-Newsin" urheilutoimittajana sekä "Uuden Suomen" ja "Kiekkolehden" jääkiekkokirjeenvaihtajana Kanadassa. Suomen Jääkiekkomuseo aateloi 1992 Lundin Suomen Jääkiekkoleijonaksi numerolla 84. Tätä ennen hänet oli vuonna 1984 valittu Luoteis-Ontarion urheilijoiden kunniagalleriaan, Northwestern Ontario Sports Hall of Fameen. Valinnalla haluttiin kunnioittaa sekä Lundin pelaaja- että toimittajauraa. Ontariossa varsinkin hänen Original Six -aikakauteen liittyvät kirjoituksensa olivat hyvin suosittuja.


title: Pentti Lund

text: Huhtikuussa 2013 Lundin oli tarkoitus osallistua elämäkertansa julkaisutilaisuuteen Helsingissä, mutta hän ehti kuolla kotikaupungissaan Thunder Bayssa joitakin päiviä ennen tapahtuman suunniteltua ajankohtaa.


title: Pentti Lund

text: Lundin nuorempi veli Veikko Lund pelasi myös jääkiekkoammattilaisena AHL- ja IHL-liigossa vuosina 1947–1962.


title: Toshirō Mayuzumi

text: Toshirō Mayuzumi (, 20. helmikuuta 1929 Jokohama – 10. huhtikuuta 1997 Kawasaki) oli japanilainen säveltäjä. Mayuzumi valmistui Tokion yliopistosta vuonna 1951. Myöhemmin samana vuonna hän lähti Pariisiin, jossa hän opiskeli musiikkia Tony Aubinin johdolla. Mayuzumi palasi tämän jälkeen Tokioon ja kuoli Kawasakissa vuonna 1997.


title: Toshirō Mayuzumi

text: Mayuzumin musiikissa oli monesti vaikutteita japanilaisesta perinnemusiikista. Hän sävelsi muun muassa kamari- ja orkesterimusiikkia sekä musiikin useisiin elokuviin.


title: Rodion Gataullin

text: Rodion Gataullin () (s. 23. marraskuuta 1965 Taškent) on uzbekistanilainen entinen seiväshyppääjä, joka edusti urallaan Neuvostoliittoa ja Venäjää. Urheilu-uransa jälkeen hän on toiminut seiväshyppyvalmentajana.


title: Rodion Gataullin

text: Vuonna 1983 Gataullin voitti Schwechatissa juniorien Euroopan mestaruuden tuloksella 555, ja seuraavana vuonna hän saavutti kultamitalin universiadeissa. Vuoden 1987 Rooman MM-kisoista Gataullin saavutti pronssia ja vuoden 1988 Soulin olympialaisista hopeaa. Sisäratojen maailmanmestaruuden hän voitti kahdesti: 1989 Budapestissa ja 1993 Torontossa.


title: Rodion Gataullin

text: Euroopan mestaruuksia Gataullin voitti neljä: Ulkoradoilla hän voitti kultaa Splitissä 1990 ja Helsingissä 1994. Sisäradoilla hän vei mestaruuden Budapestissa 1988 ja Glasgow'ssa 1990.


title: Rodion Gataullin

text: Gataullin ylitti kautta aikain toisena seiväshyppääjänä maailmassa, Serhi Bubkan jälkeen, kuusi metriä.


title: Nikolai Gerasimovitš Kuznetsov

text: Nikolai Gerasimovitš Kuznetsov (, 24. heinäkuuta 1904 – 6. joulukuuta 1974) oli neuvostoliittolainen laivastoamiraali ja kansankomissaari toisen maailmansodan aikana.


title: Nikolai Gerasimovitš Kuznetsov

text: Hän oli Espanjassa laivastoattaseana 1936–1937 ja kehitti siellä syvän vihan fasismia vastaan. Hänestä tuli kansankomissaari 1939 eli alle 35-vuotiaana. Sodan loppuessa hänet nimettiin Neuvostoliiton sankariksi. Vuonna 1955 taistelulaiva "Novorossijskin" tuhouduttua Sevastopolin satamassa Kuznetsov menetti asemansa. Silti hän palveli laivastoa vielä eläkkeelläkin. Hän kirjoitti muistelmansa ja paljon esseitä, joissa kuvasi laivaston toimintaa sodassa.


title: Nikolai Gerasimovitš Kuznetsov

text: Kuznetsovin amiraalin arvo palautettiin takautuvasti vuonna 1988, 14 vuotta hänen kuolemansa jälkeen. Lentotukialus "Admiral Kuznetsov" on nimetty hänen mukaansa.


title: Nikolai Kuznetsov

text: Nikolai Kuznetsov on yleinen nimi Venäjän ja Neuvostoliiton historiassa. Tunnetaan ainakin seuraavat tämän nimiset henkilöt:


title: You Can Dance

text: You Can Dance on yhdysvaltalaisen poplaulaja Madonnan viides albumi ja ensimmäinen remix-albumi. Se julkaistiin 17. marraskuuta 1987, ja siltä julkaistiin vain yksi single, "Spotlight". Albumin vastaanotto oli nihkeä, eikä se yltänyt albumilistojen kärkisijoille maailman tärkeimmillä musiikkimarkkinoilla. Yhdysvaltojen albumilistalla se saavutti korkeimmillaan sijan 14. Albumi kuitenkin myi maailmanlaajuisesti yli 7 miljoonaa kappaletta ja Yhdysvalloissakin yli 1,8 miljoonaa.


title: Käkisalmen luterilainen kirkko

text: Käkisalmen luterilainen kirkko (myös Käkisalmen uusi luterilainen kirkko) sijaitsee Käkisalmessa luovutetussa Karjalassa. Rakennus ei ole ollut kirkollisessa käytössä vuoden 1944 jälkeen.


title: Käkisalmen luterilainen kirkko

text: Käkisalmen uutta luterilaista kirkkoa alettiin suunnitella jo vuonna 1904, kun vanhan korjaamista pidettiin liian kalliina. Rahoitusongelmat ja tonttiin liittyvät ongelmat johtivat kuitenkin siihen että kirkon rakentamiseen päästiin vasta 1929. Kirkkoa varten ehdittiin tilata neljät eri piirustukset ennen kuin rakennustyöt alkoivat. Ensimmäiset piirustukset tilattiin Josef Stenbäckiltä jo vuonna 1908. Neljännet piirustukset teki Armas Lindgren vuonna 1928, joiden mukaan kirkko rakennettiin 1929-1930.


title: Käkisalmen luterilainen kirkko

text: Käkisalmen kirkko on vankka päätytornillinen pitkäkirkko. Kirkon seinät muurattiin lähes käsittelemättömistä luonnonkivistä ja se muistutti materiaaliltaan keskiaikaista kivikirkkoa tai linnaa. Kirkon länsipäässä oleva suorakaiteenmuotoinen torni on kirkon levyinen. Tornin yläosassa on kahdeksan ääniaukkoa. Tornin loivan katon keskellä on lanterniini, jonka päällä risti oli. Kirkon itäpäässä on puolestaan matalampi kuoriosa. Kirkon sivuilla on matalammat kylkiäiset, joissa kirkon sivukäytävät ovat. Kirkon pääsisäänkäynti oli tornin alaosassa. Kirkkosalin pääikkunat ovat pienehköt ja kylkiäisten ikkunat puolestaan hyvin pienet.


title: Käkisalmen luterilainen kirkko

text: Kirkon sisustus oli juhlavan basilikamainen. Kirkkosalissa on tynnyriholvi, jonka sivuilla on kaariaukolliset ikkuna- ja oviaukot. Kuoriosaa koristivat rautaportit ja pylväät. Saarnastuolissa oli Albin Kaasisen puiset, neljää evankelistaa esittävät, veistokset. Alttaritauluksi uuteen kirkkoon tuotiin vanhasta kirkosta B. A. Godenhjelmin maalaama alttaritaulu. Samoin vuosina 1877 ja 1897 valetut pronssiset kellot siirrettiin vanhan kirkon kellotapulista. Kirkon urut olivat vuodelta 1937.


title: Käkisalmen luterilainen kirkko

text: Käkisalmen kirkko ei kärsinyt tuhoja talvisodan pommituksissa. Kun Suomi valtasi kaupungin takaisin jatkosodan alussa, sytyttivät venäläiset kaupungin tuleen ennen perääntymistään. Kirkko kärsi vaurioita tulipalossa ja sitä kunnostettiin jatkosodan aikana. Aivan valmiiksi kunnostustöitä ei saatu ennen kuin vuonna 1944 kirkko oli taas jätettävä.


title: Käkisalmen luterilainen kirkko

text: Käkisalmen kirkko palvelee uusia omistajiaan kulttuuritalona, nuorisotilana ja klubina. Kirkollinen sisustus on purettu ja tilalla on diskovalot ja peliautomaatit.


title: Käkisalmen luterilainen kirkko

text: Vuonna 1930 valmistunut Armas Lindgrenin suunnittelema kirkko on kahdeksas luterilainen kirkko Käkisalmessa. Aiemmista kirkoista katso Käkisalmen aiemmat kirkot. Ennen vuotta 1930 käytössä ollut Pyhän Andreaksen kirkko säilyi käytössä uuden kirkon valmistumisen jälkeenkin.


title: I’m Breathless

text: I'm Breathless on yhdysvaltalaisen poplaulaja Madonnan toinen soundtrack, sekä seitsemäs julkaisu. Se nauhoitettiin elokuvaa "Dick Tracy" varten, ja julkaistiin 22. toukokuuta 1990. Albumilta julkaistiin 2 singleä; "Vogue", josta tuli suuri hitti ympäri maailmaa ja josta muodostui ajan kanssa ikivihreä kappale. Seuraava julkaistu kappale "Hanky Panky" ei saanut niin paljon huomiota kuin edellinen suurmenestys kappale Vogue. Albumi myi maailmanlaajuisesti yli 6 miljoonaa kappaletta, ja Yhdysvalloissa 2,25 miljoonaa kappaletta. Kappaleet "Sooner Or Later","What Can You Lose" ja "More" ovat elokuvasta Dick Tracy.


title: Arpikudos

text: Arpikudos on kollageenipitoista sidekudosta, jota elimistö kehittää iholle esimerkiksi haavan parantuessa. Lähes kaikkiin haavoihin tulee niiden parantuessa jonkinlainen arpi. Joissakin tapauksessa arpikudosta muodostuu liikaa, mikä saattaa aiheuttaa kosmeettisia ongelmia. Arven liikakasvua kutsutaan keloidiksi.


title: Arpikudos

text: Arpikudos ei ole samanlaista kuin kudos (esimerkiksi iho), jota se korvaa: siihen ei kasva hikirauhasia tai karvoja, se ei rusketu vaan palaa helposti auringossa, eikä se ole yhtä joustavaa kuin alkuperäinen iho.


title: Arpikudos

text: Arpia voi myös teettää tatuointimenetelmillä.


title: Jääkiekko talviolympialaisissa 1980

text: Vuoden 1980 talviolympialaisten jääkiekkoturnaus pelattiin 12.-24. helmikuuta 1980. Turnaukseen kutsuttiin 12 joukkuetta. Aiemmasta lohkojaosta, jossa maat oli jaettu tason mukaan kahteen lohkoon, luovuttiin. Turnaus pelattiin uudella järjestelmällä, jossa maat jaettiin kahteen lohkoon, joiden kaksi parasta jatkoivat mitalisarjaan ja kolmanneksi sijoittuneet pelasivat sijoitusottelun. Turnaus oli myös ensimmäinen jääkiekon olympiaturnaus, jolloin samana vuonna ei järjestetty jääkiekon maailmanmestaruuskilpailuita. Vuosina 1972 ja 1976 oli järjestetty sekä olympia- että MM-turnaus, tätä ennen olympiaturnauksella oli samalla MM-kilpailujen status.


title: Jääkiekko talviolympialaisissa 1980

text: Turnauksessa koettiin suuryllätys, kun neljä edellistä olympiaturnausta voittanut Neuvostoliitto hävisi mitalisarjassa Yhdysvaltain lähinnä yliopistopelaajista koostuneelle joukkueelle. Vielä kolme päivää ennen olympiaturnauksen alkua Neuvostoliitto oli voittanut isännät harjoitusottelussa 10–3. Viktor Tihonovin valmentama Neuvostoliitto oli koonnut kokeneen joukkueen, joka harjoitteli yhdessä 11 kuukautta vuodessa.


title: Jääkiekko talviolympialaisissa 1980

text: Yhdysvaltain olympiajoukkue oli koottu liki vuoden kestäneen leirityksen kautta. Yhdysvaltain valmentajana toimi kanadalaisesta ja eurooppalaisesta pelityylistä vaikutteita ottanut Herbert Brooks. Suurpoliittinen ilmapiiri oli vuodenvaihteessa 1979–1980 kiristynyt Neuvostoliiton toteuttaman Afganistanin miehityksen takia, ja Yhdysvaltain presidentti Jimmy Carter oli invaasion vuoksi alkanut ajaa kauppapakotteita ja Moskovan kesäolympialaisten boikotointia kesällä 1980. Carter onnittelikin maansa kiekkojoukkuetta lämpimästi heti Neuvostoliitto-voiton jälkeen.


title: Jääkiekko talviolympialaisissa 1980

text: Suureksi yllätykseksi Yhdysvallat voitti Neuvostoliiton kisojen toiseksi viimeisessä ottelussa 4-3, joka maan urheilumytologiassa tunnetaan nimellä "Miracle on Ice". Lopullisesti Yhdysvaltain olympiakulta varmistui kisojen viimeisessä ottelussa maan voitettua Suomen.


title: Jääkiekko talviolympialaisissa 1980

text: Ruotsi pelasi pronssille. Haparoiden aloittanut Suomi oli lähellä mitalia, mutta sijoittui lopulta neljänneksi. Suureen rooliin nousi etenkin keskushyökkääjä Mikko Leinonen laitahyökkääjänään Jukka Porvari. Tšekkoslovakia sijoittui viidenneksi ja Kanada kuudenneksi.


title: Jääkiekko talviolympialaisissa 1980

text: Blue Division


title: Jääkiekko talviolympialaisissa 1980

text: Red Division


title: Jääkiekko talviolympialaisissa 1980

text: Mitalisarjassa alkusarjan keskinäiset ottelut jäivät voimaan.


title: Jimmy Bullard

text:
Jimmy Bullard (s. 23. lokakuuta 1978) on englantilainen jalkapalloilija.
Bullard on monipuolinen ja kovaa taisteleva keskikenttäpelaaja ja hän oli suuressa roolissa nostamassa Wigan Athleticia valioliigaan kaudella 2004/2005.


title: Jimmy Bullard

text: Hänet tunnetaan hyvästä huumoristaan jalkapallokentillä. Yksi hyvä esimerkki on, kun Fulham oli harjoitusleirillä Australiassa ja yöpyivät samassa hotellissa Real Madridin kanssa. Hotellin baarissa Bullard nappasi mandoliinin ja improvisoi laulun "Old MacDonald Had a Farm", joka suomeksi tunnetaan paremmin nimellä "Piippolan vaarilla oli talo".


title: Jimmy Bullard

text: Bullard syntyi Newhamissa Itä-Lontoossa ja aloitti uransa Corinthian FC:ssä, josta siirtyi Gravesend & Northfleetin joukkueeseen. Seuraavaksi Bullars siirtyi joukkueeseen, jota oli kannattanut lapsena, kun West Ham United hankki hänet 30.000 punnan hintaan vuonna 1999. Bullard ei onnistunut lyömään itseään läpi edustusjoukkueeseen ja sai vapaan siirron kauden 2000-2001 päätteeksi Peterborough Unitediin. Peterboroughissa hän löi itsensä läpi ja teki 11 maalia 62 ottelussa, jolla hän ansaitsi siirron Wigan Athleticsiin tammikuussa 2003. Siirtosumma oli 275.000 puntaa.


title: Jimmy Bullard

text: Bullard löi itsensä nopeasti läpi Wiganin edustusjoukkueeseen ja sai valinnan PFA kakkosdivisioonan Vuoden joukkueeseen 2002-2003. Hän auttoi Wigania varmistamaan nousun Valioliigaan 2004-2005 ja esiintyi vuoden 2006 Liiga Cupin finaalissa, jossa he kuitenkin hävisivät Manchester Unitedille.


title: Jimmy Bullard

text: Jimmy Bullard siirtyi Fulhamiin kaudeksi 2006/2007 2,5 miljoonalla punnalla.


title: Jimmy Bullard

text: Bullardin debyytissä joukkue hävisi Manchester Unitedille 5-1 20. elokuuta 2006. Hänen ensimmäinen maalinsa tuli Bolton Wanderersia vastaan 26. elokuuta, joka oli viime minuuttien rankkari jolla Fulham tasoitti ottelun loppulukemiksi 1-1. Kolme päivää myöhemmin hän laukoi 26 metristä kierteisen vapaapotkun Sheffield Unitedia vastaan maaliin, jolla Fulham voitti ottelun 1-0. Fulhamin silloinen manageri Chris Coleman ylisti Bullardia kommentilla "Parhaat 2 miljoonaa puntaa mitä olemme koskaan käyttäneet".


title: Jimmy Bullard

text: Vaikka Bullard onkin englantilaista syntyperää, niin hänen isoäitinsä on saksalainen ja siksi saisi edustaa myös Saksaa. Hän sai kutsun Englannin joukkueeseen elokuussa 2008, kun maajoukkue pelasi ottelut Andorraa ja Kroatiaa vastaan syyskuussa. Hän ei kuitenkaan saanut peliaikaa kummassakaan ottelussa. Muutamien loukkaantumisien johdosta Bullard sai kutsun ystävyysotteluun Saksaa vastaan, joka pelattiin 19. marraskuuta 2008, mutta ei saanut peliaikaa siinäkään ottelussa.


title: Christiansø

text: Christiansø (Ertholmene) on Tanskalle kuuluva saari Etelä-Itämerellä Bornholmin pohjoispuolella.


title: Oprah Winfrey

text: Oprah Gail Winfrey (s. 29. tammikuuta 1954 Kosciusko, Mississippi, Yhdysvallat) on yhdysvaltalainen television keskusteluohjelman juontaja.


title: Oprah Winfrey

text: Winfreyn juontama keskusteluohjelmaa "The Oprah Winfrey Show" esitettiin vuodesta 1986 vuoden 2011 toukokuuhun asti ollen näin Yhdysvaltain pitkäikäisin päiväaikaan lähetetty television keskusteluohjelma.


title: Oprah Winfrey

text: Oprahin omaisuus on noin 2,5 miljardin Yhdysvaltain dollarin arvoinen (helmikuussa 2008).


title: Oprah Winfrey

text: Winfrey saattaa asettua ehdolle vuoden 2020 presidentinvaalissa, jos "Jumala antaa hänelle selvän merkin".


title: Oprah Winfrey

text: Winfrey syntyi baptistiperheeseen. Hänen isänsä Vernon oli hiilikaivostyöläinen ja äitinsä Vernita Lee kotiapulainen; he saivat lapset teini-iässä. Hänelle oli tarkoitus antaa nimeksi "Orpah", mutta se kirjoitettiin syntymätodistukseen väärin ja näin Oprah sai nimensä. Winfrey vietti elämänsä kuusi ensimmäistä vuotta isoäitinsä huomassa, kun vanhemmat muuttivat pohjoiseen työhön. Hän kertoo, että hänet raiskattiin 9-vuotiaana. Oprah Winfrey tuli raskaaksi 14-vuotiaana ja synnytti lapsen. Lapsi kuitenkin kuoli vain parin viikon ikäisenä keskoskomplikaatioihin. Winfrey voitti 18-vuotiaana "Miss Black Tennessee" -kauneuskilpailun. Winfrey on avoliitossa Stedman Grahamin kanssa.


title: Oprah Winfrey

text: Vuoden 2010 kiitospäivänä Oprahille selvisi, että hänellä on sisarpuoli Patricia, jonka Oprahin äiti antoi adoptoitavaksi heti tämän syntymän jälkeen taloudellisen tilanteensa vuoksi. Oprah esitteli kahdeksan vuotta nuoremman sisarensa talkshow-ohjelmassaan vuonna 2011.


title: Oprah Winfrey

text: 1970-luvulla Winfrey työskenteli paikallisuutisten ankkurina ja juonsi "People Are Talking" -nimistä keskusteluohjelmaa yhdessä Richard Sherin kanssa. Vuonna 1983 hän muutti Chicagoon, missä juonsi aluksi aamuisin lähetettävää puolituntista "AM Chicago" -ohjelmaa. Vuonna 1985 ohjelma sai uuden nimen "The Oprah Winfrey Show", joka vuonna 1986 muuttui valtakunnalliseksi. Ohjelmasta tuli pian suosittu, ja Winfreystä tuli maailman ensimmäinen tummaihoinen naispuolinen miljardööri. Hän sai tähden Hollywood Walk of Famelle syyskuussa 2011.


title: Oprah Winfrey

text: Vuonna 2018 Golden Globe -gaalassa Winfrey palkittiin Cecil B. DeMille -palkinnolla.


title: Oprah Winfrey

text: Winfrey avasi tammikuussa 2007 perustamansa koulun Etelä-Afrikan köyhille tytöille. Koulun nimeksi tuli "Oprah Winfreyn tyttöjen johtaja -akatemia". Koulussa tulee opiskelemaan tulevaisuudessa noin 450 oppilasta. Winfrey itse valitsi kouluun ensimmäiset oppilaat. Yksi motiivi koulun avaamiselle oli AIDS:n leviämisen estäminen Afrikassa.


title: Oprah Winfrey

text: Winfrey on myös nettisivuillaan toimivan "Angel Network"in kautta avustanut muun muassa hurrikaani Katrinan uhreja rakennuttamalla näille taloja julkisuuden henkilöiden kuten Jon Bon Jovin ja Eva Longorian avustuksella. "Angel Network" on tarkoitettu etenkin henkilöille, jotka haluavat auttaa, mutta eivät tiedä miten. "Angel Network"in kautta he voivat ostaa taloihin huonekaluja ja kodinkoneita.


title: Oprah Winfrey

text: Kitty Kelleyn kirjassaan syyttää Winfreyn vääristelleen lapsuuttaan sanomalla että hän on köyhistä oloista ja seksuaalisen hyväksikäytön uhri. Sen sijaan perhe sanoo että se on pötyä ja Winfrey oli verrattain hemmoteltu lapsena. Winfrey ei tunne biologista isäänsä. Winfrey on tarjonnut teininä seksipalveluita rahan saamiseksi. Kelleyn mukaan Winfrey on seksuaaliselta suuntautumiseltaan aseksuaali, mutta Winfreyllä on ollut lesbosuhteita. Winfreyllä on ollut lesbosuhde Diane Sawyerin kanssa. Winfreyllä on AIDSiin menehtynyt homoveli, jonka Winfrey on halunnut salata. Pitkäaikaisen kumppaninsa Stedman Grahamin kanssa Winfreyllä ei ole säpinää. Winfreyn suhde äitiinsä on kylmä. Winfreyn menneisyyden manipulointi on osa Winfreyn menestystä.


title: Miss Black America

text: Miss Black America on yhdysvaltalainen afroamerikkalaisille naisille tarkoitettu kauneuskilpailu.


title: Miss Black America

text: Kilpailun kehitti J. Morris Anderson 17. elokuuta 1968 vastalauseena tummaihoisten osanottajien puuttumiselle Miss America -kilpailusta. Aluksi kilpailu järjestettiin vain paikallisena Philadelphian lähialueilla, mutta vuonna 1969 New Yorkin Madison Square Gardenissa järjestettyyn loppukilpailuun osallistui kilpailijoita jo 42 osavaltiosta.


title: Kylmyysaavikko

text: Kylmyysaavikko (myös polaariaavikko, napa-aavikko tai arktinen aavikko) on tundran kylmä pohjoisosa, jossa vuotuinen sademäärä on alle 250 millimetriä ja lämpimimmän kuukauden keskilämpötila alle +10 °C. Kylmyysaavikkoa on maailmassa viisi miljoonaa neliökilometriä, ja ne ovat yleensä kallioperä- tai soratasankoja. Kylmyysaavikko on tundran pohjoisin osa tai jäätikön keskellä oleva jäätön alue. Kylmyysaavikkoa ei saa sekoittaa jäätiköihin, vaikka jäätiköitä sanotaankin monesti kylmyysaavikoiksi. Se sijaitsee tundran pohjoisosissa tai tundran ja jäätikön välissä. Alue on enimmäkseen kalliota, kivikkoa tai soraa.


title: Kylmyysaavikko

text: Lämpötila vaihtelee kylmyysaavikolla. Esimerkiksi kylmimmän talvikuukauden aikana se voi olla −22 °C, lämpimimmän kesäkuukauden aikana taas +1 °C. Lunta on kylmyysaavikon alueella suurimman osan vuodesta, tavallisesti arktisella alueella syyskuusta kesäkuuhun. Sademäärä on alle 200 millimetriä, joskus vain 45.


title: Kylmyysaavikko

text: Barentsinmeren alueen kylmyysaavikot ovat syvälumisia, mutta Itä-Siperian saarten kylmyysaavikot matalalumisia. Matala lumipeite on kylmyysaavikolla kasvien kannalta parempi toisin kuin eteläisemmällä tundralla, koska paksu lumi ei tahdo sulaa kesän aikana mikä haittaa kasvien kasvua. Eteläisemmällä tundralla taas paksu lumi suojaa talvella monia kaseveja, ja sulaa melko lämpimässä kesässä kuitenkin pois kasvukauden ajaksi.


title: Kylmyysaavikko

text: Talvisin on synkkä kaamosaika, jolloin aurinko ei nouse horisontin yläpuolelle. Kylmyysaavikoilla on voimakkaita tuulia. Kasvillisuuden kannalta tärkeitä lämmittäviä föhntuulia on joillain vuoristoalueilla.


title: Kylmyysaavikko

text: Ylä-arktista kylmyysaavikkoa tavataan niukkasateisilla arktisella alueella, joilla ei ole jäätiköitä. Kylmyysaavikoilla kasvaa pääasiassa jäkälää, sammalia, leviä ja matalia ruohoja ja yrttikasveja. Tyynymäinen kasvutyyppi suojaa voimakkailta tuulilta. Kasvillisuus on alle 10 senttimetrin korkuista. Kylmyysaavikoilla tavattavia eläinlajeja ovar esimerkiksi jääkarhu, napakettu, napasusi, napajänis, mursu, ja lokkimaiset linnut.


title: Kylmyysaavikko

text: Nollan molemmin puolin ulottuvat taajat lämpötilan vaihtelut nostavat kiviä maan pintaan ruutumaisiksi kuvioiksi tai röykkiöiksi. Lämpimänä aikana vettä vajoaa maan huokosten välistä kiven alle, vesi jäätyy, kivi nousee jään laajetessa ylös, ja jään sulaessa kivi ei putoa entiselle paikalleen vaan nousee kierron jatkuessa ylös.


title: Kylmyysaavikko

text: Kylmyysaavikko on pohjoisella pallonpuoliskolla yleensä 76 leveysasteen pohjoispuolella jäättömillä alueilla. Kylmyysaavikko vastaa vuoristojen ylä-alpiinista niukkaa jäkäläkasvillisuutta. Kylmyysaavikkoa on aivan pohjoisimmilla arktisilla jäättömillä alueilla. Tyypillinen paikka on esimerkiksi Cornwallisinsaari Kanadan Nunavutissa. Sevarnaja Zemljan jäättömät alueet ovat kylmyysaavikkoa. Huippuvuorten Nordaustlandetissa on kylmyysaavikkoa, samoin Frans Joosefin maassa. Kanadassa kylmyysaavikkoa on pohjoisimmilla arktisilla saarilla Kanadan pohjoispuolella. Lisäksi Kuningatar Elisabetin saarilla pohjoisen napajään saartamana esimerkiksi Mackenzie King-, Ellef Rignes- ja muilla Kuningatar Elisabetin saarilla. Prinssi Patrickin saaresta suurin pohjoisosa on kylmyysaavikkoa, mutta etelässä on jonkin verran enemmän kasvillisuutta. Melvillen- ja Bathurstinsaarista, jotka ovat näitä hieman etelämpänä, on vain pieni osa kylmyysaavikkoa. Suurin osa näistä on ns. kylmää tundraa. Tiukan määritelmän mukaan esimerkiksi Baffininsaarella ei ole varsinaista kylmyysaavikkoa lainkaan. Kylmyysaavikkoa on pienen pieni kaistale aivan Grönlannin pohjoiskärjessä. Myös keskisen Novaja Zemljan ylämailla on kylmyysaavikkoa. Mantereella kylmyysaavikkoa on esimerkiksi Siperian pohjoisosissa Tsheljuskinin niemellä Taimyrin niemimaan pohjoisosissa Sevarnaja Zemljan lähellä.


title: Kylmyysaavikko

text: Kylmyysaavikko on niin sanotun CAVM-luokituksen mukaan tundran kylmin vyöhyke A, missä lämpötila kohoaa 0–3 °C. Kylmyysaavikko ja pohjoisin tundra ovat niin sanotulla hyperarktisella kasvillisuusvyöhykkeellä. Monissa tundran luokitteluissa kylmyysaavikko on ylä-arktinen alue tai joissain pohjoisin osa siitä. Kylmyysaavikko saatetaan jakaa vielä pohjoiseen ja eteläiseen osaan.


title: Kylmyysaavikko

text: Antarktiksen tunnetuimmat kylmyysaavikot lienevät mannerjäätikön keskellä olevilla jäättömillä alueilla, esimerkiksi McMurdon kuivissa laaksoissa, joissa sataa alle 100 millimetriä vuodessa ja vuoden keskilämpötila on alle −20 °C.


title: Kylmyysaavikko

text: Jos sadetta saadaan jonkin verran, syntyy matalakasvuinen polaarinen puoliaavikko, jossa kasvaa kukkakasveja, esimerkiksi jääleinikkiä, mätäsmäistä ja tyynymäistä kasvillisuutta siellä täällä. Esimerkiksi kylmyyspuoliaavikosta on Ny Ålesund Huippuvuorilla, jossa kasvaa lapinvuokkoa pienkivikon keskellä.


title: Kylmyysaavikko

text: Pohjois-Amerikan polaariaavikot "Barrens" ovat yleensä karkean graniitin tai karbonaattikiven päällä Keewatinin ylämailla ja Arktisten saarten tasangoilla. Näiden keskellä on kosteita soita ja järviä, joita ympäröivät niityt. Ne ovat kylmiä ja kryptogaaminiukkoja (niukasti sammalta, sieniä, saniaisia) ja kasvillisuuspeite on harvaa. Suojaisissa paikoissa kasvaa rikkaampaa polaaripuoliaavikkoa. Mutta Euraasian polaariaavikot ovat hienojakoisen, kosteamman maaperän päällä. Niinpä Euraasian polaariaavikoiden kasvillisuus on monimuotoisempaa, runsaasti sammalta ja jäkälää sisältävää. Ruohomaisten kasvien peittävyys on niillä suhteellisen suuri. Niinpä se mitä sanotaan Pohjois-Amerikassa polaaripuoliaavikoksi, luetaan Euraasiassa polaariaavikoksi, jonka eteläpuolella kasvaa arktinen tundra.


title: Kylmyysaavikko

text: Polaariaavikoilla on alueita joiden ominaisuudet yllättäen suosivat kasvien kasvua. Nämä voivat olla lämpimiä, kosteita ja/tai veden valumaominaisuuksiltaan kasveille sopivampia kuin ympäröivä hyvin niukkasvuinen alue. Vesi säilyy alavalla maalla, jonne kylmät tuulet eivät pääse tunkeutumaan. Alueelle voi kehittyä arktisissa mitoissa hyvä maaperä. Näitä sanotaan monesti ylä-arktisiksi keitaiksi. Jos keidas on kyllin suuri, siellä voi elää melko monipuolinen eläimistö.


title: Kylmyysaavikko

text: Esimerkiksi Ellesmerensaarella Hazenin tasangolla Lake Hazenin ympärillä on ympäröivää aluetta lämpimämpi keidas, jossa elää ympäröivää aluetta huomattavasti enemmän kasveja ja eläimiä, muun muassa peuroja ja myskihärkiä. Yleensä Hazenin seudulla lämpötila on kesällä 10–13 °C. Lämpötila voi siellä kuitenkin nousta kesällä varjossa jopa 23 asteeseen.


title: Kylmyysaavikko

text: Kylmyysaavikolla ei ole juurikaan kasvilajeja. Kasvipeite on aina alle 40 prosenttia, ja nettobiomassan eli kasviaineen tuotanto on alhaisen lämpötilan, auringonsäteilyn ja kuivuuden vuoksi matala.


title: Japanin asevoimat

text: Japanin asevoimilla on ollut useita nimiä valtion olemassaolon aikana.


title: Japanin asevoimat

text: Ennen vuotta 1945 oli olemassa kaksi eri haaraa, joilla ei ollut yhteistä komentoketjua:Toisen maailmansodan jälkeen keisarillisen Japanin armeija ja laivasto lakkautettiin. Vuonna 1954 perustettiin uudelleen Japanin asevoimat:


title: Liike 88

text: Liike 88 oli vuoden 1988 presidentinvaalia varten perustettu kansalaisliike, jonka ehdokkaana vaalissa oli Kalevi Kivistö. Liikkeen kantava voima ja aloitteentekijä oli Suomen kansan demokraattinen liitto (SKDL), jonka ehdokkaana Kivistö oli ollut jo edellisessä presidentinvaalissa. Liike 88 sai valitsijamiesvaaleissa 286 833 ääntä (9,61%) ja 26 valitsijamiestä. Kivistö sai välittömässä vaalissa 330 072 ääntä (10,67%). Liike 88 on nähty lähtölaukaukseksi kehitykselle, joka johti SKDL:n sekä Suomen kommunistisen puolueen (SKP) lakkauttamiseen ja Vasemmistoliiton perustamiseen keväällä 1990.


title: Liike 88

text: SKDL pyysi Kalevi Kivistöä ehdokkaakseen marraskuussa 1986, mutta vielä keväällä 1987 puolueessa käytiin keskusteluja myös Mauno Koiviston tukemisesta. Lopullisesti puolue ja ehdokas päättivät suhtautumisesta kesällä 1987. Puolue muodosti Kalevi Kivistön tueksi kansanliikkeen, jolla pyrittiin laajentamaan kannatusta uusiin piireihin. Uuden lain mukaan ehdokkaan saattoi asettaa 20 000 nimeä keräävä valitsijayhdistys. Valitsijamiesehdokkaiden tuli kerätä 100 nimeä. Kivistö sai joitakin tukijoita kansandemokraattisen liikkeen ulkopuolelta, mutta liike koostui pääosin tunnetuista vasemmistolaisista. Virallisesti Liike 88 perustettiin 12. syyskuuta 1987.


title: Liike 88

text: SKDL:stä ja SKP:stä erotettujen kommunistien muodostama Demokraattinen Vaihtoehto ei liittynyt Kivistön tukijoihin, vaan asetti ehdokkaakseen Jouko Kajanojan. Päätös jakoi Devaa, koska puolueen vähemmistö olisi halunnut tukea Kivistöä. Tätä kantaa edusti muun muassa Esko-Juhani Tennilä. Liike 88 kelpuutti mukaan Devan yksittäiset jäsenet, mutta se ei halunnut yhteistyötä itse järjestön kanssa.


title: Raumalainen

text: Raumalainen, (entinen "Uusi Rauma") on vuonna 1979 perustettu, kerran viikossa ilmestyvä kaupunkilehti, jonka jakelualueeseen kuuluvat Rauma, Eurajoki, Pyhäranta, Eura ja Laitila sekä noutojakeluna Uusikaupunki ja Säkylä. Nimi Raumalainen tuli käyttöön vuoden 2014 alussa, aiemmin nimenä oli Uusi Rauma. Vuodesta 2019 lähtien lehti ilmestyy kerran viikossa, jakelupäivänä säilyy edelleen keskiviikko.


title: Raumalainen

text: Uusi Rauma on valittu vuoden kaupunkilehti -kilpailussa kolmesti vuoden parhaaksi kaupunkilehdeksi Suomessa.


title: Raumalainen

text: Raumalaisesta ilmestyy kerran vuodessa kokonaan Rauman murteella kirjoitettu lehti nimeltä Uus Raum. Verkkolehden Uusi Rauma aloitti aivan ensimmäisten kaupunkilehtien joukossa, jo vuonna 1998. Digitaalista näköislehteä voi lukea verkossa.


title: Raumalainen

text: Janne Rantanen toimi kaupunkilehden päätoimittajana vuosina 1994–2013. Rauma-päivänä, 17.4.2013, UR liitettiin osaksi uutta Marva Mediaa ja päätoimittajaksi tuli Pasi Katajamäki.


title: Raumalainen

text: Hänen jälkeensä marraskuussa 2014 tuli vastaavaksi päätoimittajaksi Kaija Ulmanen toukokuuhun 2015 saakka. Marva Media omistaa muitakin raumalaisia medioita, kuten sanomalehti Länsi-Suomen sekä Radio Ramonan.


title: Raumalainen

text: Janne Rantanen aloitti toukokuussa 2015 Raumalaisen ja Länsi-Suomen päätoimittajana.


title: Keisarillisen Japanin armeija

text: Keisarillisen Japanin armeija (yūjitai: 大日本帝國陸軍, shinjitai: 大日本帝国陸軍 "dai-nippon teikoku rikugun") oli keisarillisen Japanin maavoimat vuodesta 1867 vuoteen 1945. Sitä ohjasivat Keisarillinen päämaja ja Japanin sotaministeriö.


title: Keisarillisen Japanin armeija

text: Keisarillisen Japanin armeija luotiin syrjäyttämään japanilaiset samurait eurooppalaistyylisellä asevelvollisuusarmeijalla Meiji-restauraation aikana, joka johti Tokugawa-shōgunaatin romahtamiseen ja vallan palaamiseen keisarin käsiin. Alun perin se tunnettiin pelkästään nimellä Armeija ("rikugun"), mutta vuoden 1928 jälkeen armeijan nationalismin ja poliittisten vaikutteiden takia se muutettiin Keisarilliseksi armeijaksi ("kōgun")


title: Keisarillisen Japanin armeija

text: Keisarillinen armeija kehitettiin alun perin ranskalaisten ja Ranskan–Preussin sodan jälkeen saksalaisten tuella. Myöhemmin siitä muodostui Aasian alueen modernein armeija, joka oli hyvin koulutettu, hyvin varustettu ja sotilailla oli korkea taistelutahto. Kuitenkin armeija koostui pääasiassa jalkaväestä ja sillä oli vain vähän lentokoneita, panssarivaunuja ja muita panssaroituja ajoneuvoja verrattuna eurooppalaisiin armeijoihin. Keisarillinen armeija loi ilma-aseen, Armeijan ilmavoimat, joka oli varustettu moderneilla, paikallisesti rakennetuilla lentokoneilla päätehtävänään armeijan tukeminen ilmasta käsin.


title: Keisarillisen Japanin armeija

text: Armeija taisteli ensimmäisessä Kiinan–Japanin sodassa (1894–1895), miehitti Formosan 1895, Venäjän–Japanin sodassa 1904–1905, miehitti Korean 1910, Qingdaon anastamisessa Saksalta ensimmäisessä maailmansodassa, Mantšurian miehityksessä 1931–1932 sekä toisessa Kiinan–Japanin sodassa (1937–1945). Joulukuusta 1941 alkaen Keisarillisen Japanin armeija toimi Japanin pääasiallisena sotakoneena laajentumisessa läpi Itä-Aasian. Liittoutuneet hajottivat armeijan syyskuussa 1945, ja myöhemmin korvattiin Japanin itsepuolustusvoimilla.


title: Keisarillisen Japanin armeija

text: Japanin nationalismi tarkoitti sitä, että armeija rakennettiin sen ajan ajatuskaavan ympärille: "Rikkaalla maalla on vahva armeija". Nationalistit uskoivat Japanin maana olevan pyhä ja että sen asukkaat olivat erityisiä, Zenin ja muun buddhalaisuuden ja Shinton kaltaisten uskontojen myötävaikutuksella. Palveleminen armeijassa nähtiin itse keisarin palvelemisena. Teoriassa jokainen sotilas uskoi keisarin puolesta kuolemisen olevan suuri kunnia, sillä samuraiperinne oli juurtunut syvälle Japanin sotilaskulttuuriin.


title: Keisarillisen Japanin armeija

text: Käsite "yamato-damashii" käski jokaista sotilasta tiukkaan: ”älä jää kiinni, älä murru, äläkä ikinä antaudu.” Pelkuruus ja vangiksi jääminen oli suuri häpeä perheelle, yhteisölle, maalle ja erityisesti keisarille. Jokainen sotilas koulutettiin taistelemaan kuolemaan asti ja riistämään henkensä ennen häpeän kärsimistä. Usein ennen rynnäkköä tai taistelua sotilaat huusivat ”"Banzai"” (”kauan eläköön!”) uskoen, että ylitsevuotava huuto osoittaisi heidän halukkuutensa kuolla kunniakkaasti.


title: Keisarillisen Japanin armeija

text: Jokainen sotilas hyväksyi, että he stoalaisesti kuolisivat osana heidän "bushidoaan", joka oli osa "kuolla ennen häpeää" -ajatusmallia. Sadao Araki, armeijan teoreetikko, kehitti bushidosta modernin version, seishin kyoikun (”"henkinen koulutus"”) opin armeijan käyttöön. Tiivistettynä, jokainen sotilas jättäisi kaiken taakseen armeijaan liittyessään tarviten vain kunniansa. Kunnian osoittaminen teoilla oli kaikki kaikessa sotilaille. Yamato Damashi oli eräällä tavalla japanilaisen sotilaan "kokoro" (”sielu”), rohkeutta kuoleman edessä.


title: Keisarillisen Japanin armeija

text: Käsitykseen "bushidosta" oli sidottuna myös valtava, jopa uskonnollinen kunnioitus keisaria kohtaan. Vaikka valtaa käytännössä pitivätkin keisarin alapuolella olleet byrokraatit, ja keisari oli lähinnä keulakuva, nähtiin hänet silti jumalallisena olentona. Teoriassa keisari oli armeijan ylikomentaja, mutta käytännössä teki, kuten hallitus ”pyysi” häntä tekemään. KJA:n aikana sillä oli vain kaksi ylikomentajaa – keisarit Taishō (Yoshihito) ja Shōwa (Hirohito). Keisari käytti armeijan ylikomentajan univormua ja osallistui kaikkiin KJA:n seremonioihin. Keisaria tervehdittiin armeijan ylikomentajana.


title: Keisarillisen Japanin armeija

text: Tuohon aikaan hallitus pystyi mobilisoimaan armeijan vain, jos se saavutti täyden yksimielisyyden asiasta. Keisarin roolina oli antaa siunauksensa täyttää tuo käsky ja tehdä niistä sitovia. Koska keisaria vaadittiin olemaan läsnä kaikissa hallituksen, joka koostui upseereista, kokouksissa, oli hänen tehtävänsä seurata hiljaisuudessa ministerien argumentteja. Jos hänen siunauksensa saatiin, tuli näistä käskyistä keisarin käskyjä ja voimallisia koko Japanissa. Käytännössä keisari ei voinut asettua hallitusta vastaan.


title: Keisarillisen Japanin armeija

text: Toisinaan hallitus ei päässyt yksimielisyyteen asiasta ja äänet menivät tasan ilman, että päätöstä saatiin aikaan. Vain tällöin hallitus kysyi keisarin mielipidettä asiasta. Tällaisina hetkinä keisari toimi tuomarina, antaen päätöksensä vain ministerien antamista vaihtoehdoista.


title: Keisarillisen Japanin armeija

text: Toisen maailmansodan aikana hallitus käytti tätä oikeutta päättäessään sodan loppumisesta. Vuonna 1945 keisari antoi päätöksen hallituksen tahdon mukaisesti, ja viimeisenä tehtävänään ylikomentajana käytti oikeuttaan ensimmäisen ja viimeisen kerran, julistaen päätöksensä radiossa koko Japanille ja kertoi Japanin antautuvan Yhdysvalloille.Lisäksi Japanin armeija ylläpiti useita arsenaaleja:Koko armeijan historian aikana yhteensä 1,7 miljoonaa sotilasta kuoli, haavoittui tai jäi sotavangiksi.


title: Erich von Manstein

text: Erich von Manstein (24. marraskuuta 1887 Berliini, Saksa – 9. kesäkuuta 1973 Icking, Länsi-Saksa) oli Saksan armeijan sotamarsalkka toisen maailmansodan aikana, ja häntä pidetään yleisesti yhtenä aikakautensa edistyneimmistä liikkuvan sodankäynnin asiantuntijoista.


title: Erich von Manstein

text: Von Manstein syntyi Fritz Erich Georg Eduard von Lewinski -nimisenä preussilaiseen aristokraattiperheeseen Berliinissä. Hänen isänsä oli tykistökenraali Eduard von Lewinski (1829–1906) ja äitinsä Helene von Sperling (1847–1910). Erichin äidin, Helenen, nuorempi sisko Hedwig von Sperling (1852–1925) oli naimisissa kenraaliluutnantti Georg von Mansteinin kanssa (1844–1913). Pari ei kyennyt saamaan lapsia, joten he päättivät yhdessä Lewinskien kanssa, että tuolloin vielä syntymätön lapsi adoptoitaisiin heille. Kun von Manstein lopulta syntyi, Lewinskit lähettivät sähkeen Mansteineille, jossa luki seuraavaa: ”"Saitte terveen pojan tänään. Äiti ja lapsi voivat hyvin. Onneksi olkoon."”


title: Erich von Manstein

text: Erich von Mansteinin isät eivät olleet pelkästään preussilaisia kenraaleja, vaan jopa hänen molemmat isoisänsä ja äitinsä veli olivat olleet kenraaleita (toinen isoisistä johti armeijakuntaa Ranskan–Preussin sodassa vuosina 1870–1871), hän oli myös läheistä sukua Paul von Hindenburgille, tulevalle sotamarsalkalle ja Weimarin tasavallan presidentille. Täten voidaan sanoa hänen uransa Preussin armeijassa olleen varmaa syntymästään lähtien. Toisaalta von Mansteinillä väitetään olleen myös juutalaisverta suvussaan, mutta näille väitteille ei ole löydetty uskottavia todisteita. Hän suoritti lukion Strassburgissa, josta oli tullut osa Saksaa Ranskan–Preussin sodassa. Tämän jälkeen hän vietti kuusi vuotta kadettijoukoissa (1900–1906) Plönissä ja Groß-Lichterfeldessä. Von Manstein liittyi 3. jalkaväkikaartirykmenttiin maaliskuussa 1906. Hänet ylennettiin luutnantiksi tammikuussa 1907. Lokakuussa 1913 hän pyrki sota-akatemiaan ja aloitti opiskelunsa siellä.


title: Erich von Manstein

text: Ensimmäisen maailmansodan aikana hän palveli sekä länsi- että itärintamalla. Hän lähti sotaan yliluutnanttina ja 2. reserviläiskaartinrykmentin adjuntanttina.


title: Erich von Manstein

text: Puolassa von Manstein haavoittui vakavasti marraskuussa 1914 ja palasi palvelukseen jälleen vuonna 1915, jolloin hänet ylennettiin kapteeniksi ja pysyi esikuntaupseerina sodan päättymiseen asti.


title: Erich von Manstein

text: Manstein meni naimisiin vuonna 1920 Jutta Sibylle von Loeschin kanssa, joka oli sleesialaisen maanomistajan tytär. Heidän suhteensa kesti vaimon kuolemaan asti vuonna 1966. He saivat kolme lasta, tyttären nimeltä Gisela ja kaksi poikaa nimeltään Gero (s. 31. joulukuuta 1922) ja Rüdiger. Heidän vanhin poikansa Gero kuoli itärintamalla 29. lokakuuta 1942.


title: Erich von Manstein

text: Von Manstein sai vuonna 1919 nimityksen eteläisen rajavartioalueen yleisesikuntaupseeriksi. Sen jälkeen hän oli yksi niistä 100 000:sta sotilaasta, jotka saivat jäädä Versailles’n rauhansopimusten aikaansaamaan Reichswehriin. Hänet nimitettiin komppanian päälliköksi 1920 ja pataljoonan komentajaksi vuonna 1922. 1. helmikuuta 1927 hänet ylennettiin majuriksi ja hän alkoi työskennellä yleisesikunnassa. Hän vieraili muissa maissa tarkoituksenaan saada tietoja heidän sotavoimistaan. Ansioistaan hänet ylennettiin jälleen 1. huhtikuuta 1932 everstiluutnantiksi.


title: Erich von Manstein

text: Vuonna 1933 kansallissosialistinen puolue nousi valtaan Saksassa ja heidän poliittisten tavoitteiden juokossa oli Versailles’n ”häpeärauhan” kumoaminen armeijan uudelleenaseistuksen ja laajentamisen kautta. Saman vuoden joulukuussa von Manstein ylennettiin everstiksi. Seuraavan vuoden helmikuussa hänet nimitettiin 3. maanpuolustusalueen esikuntapäälliköksi Berliiniin.


title: Erich von Manstein

text: Erich von Manstein kuului Puolan sotaretken strategian suunnitelleiden kolmen yleisesikuntaupseerin niin kutsuttuun "Arbeitstab Rundstedt" -komiteaan maavoimien yleisesikunnan OKH:n alaisuudessa. Kaksi muuta olivat kenraalieversti Gerd von Rundstedt ja eversti Gunther von Blumentritt. Puolan sotaretkellä von Manstein toimi von Rundstedtin komentaman Eteläisen armeijaryhmän esikuntapäällikkönä.


title: Erich von Manstein

text: Vajaa vuosi Puolan sotaretken jälkeen toimeenpantu strategia ("Sichelschnitt", suomeksi sirpinisku tai sirpinviilto) Ranskan valtaamiseksi oli von Mansteinin kehittämä muunnelma vanhemmasta, niin kutsutusta Schlieffenin suunnitelmasta. Alkuperäinen suunnitelma - operaatio Keltainen - hyökkäykseksi Ranskaan koukkaamalla Ardennin kautta oli Saksan yleisesikunnan OKH:n käsialaa, ja perustui sekin Schlieffeniin. Edes Hitler ei uskonut alkuperäisen operaatiosuunnitelman toteuttamiskelpoisuuteen ja hyökkäystä lykättiinkin pitkään. Toimiessaan von Rundstedtin komentaman armeijaryhmä A:n esikuntapäällikkönä lokakuussa 1939 von Manstein sai käsiinsä operaatio Keltaisen suunnitelmat. Muistelmiensa mukaan hän halveksi suunnitelmaan liittyvää luovuuden puutetta. OKH:n operaatio olisi toistanut vanhaa Schlieffen-suunnitelman koukkausta ja olisi onnistuessaankin johtanut vain ensimmäisen maailmansodan kaltaiseen rintamasotaan syvällä liittoutuneiden maaperällä. Von Manstein halusi tuloksia joilla olisi merkitystä; hän halusi lyödä liittoutuneet kokonaan yhdellä kertaa. Jo lokakuun lopussa hän oli laatinut kokonaan uuden operaatiosuunnitelman. Suunnitelman keskiössä olivat tunkeutuminen Ardennien läpi, mikä vetäisi liittoutuneiden vastahyökkäyksen puoleensa, sekä vahvat panssarikiilat, jotka ilmavoimien tukemina ohittaisivat vihollisen taistelujoukot tunkeutuen syvälle liittoutuneiden armeijoiden selustaan näiden siirryttyä torjumaan Ardennien läpi iskeviä saksalaisia.


title: Erich von Manstein

text: Marraskuussa 1939 von Manstein esitteli suunnitelmansa panssarikenraali Heinz Guderianille saadakseen "panssarimiehen" mielipiteen. Kun Saksan panssariaseen kehittäjänä tunnettu Guderian sai kuulla suunnitelmasta, hänestä tuli suunnitelman innokas tukija. Guderian kertoo muistelmissaan pohtineensa onnistumisen ehtona olevan se, että riittävästi panssarivoimia keskitettäisiin suunnitelman toteuttamiseen; mieluiten aivan kaikki. Lopulta joulukuun neljäs päivä von Manstein toimitti pääesikuntaan operaatiosuunnitelmaan liittyvän muistionsa, johon oli saatu myös tämän esimiehen Gerd von Runstedtin allekirjoitus. Von Mansteinilla oli kuitenkin vaikeuksia saada suunnitelmalleen riittävästi painoarvoa. Hän pommittikin uupumatta pääesikuntaa aina vain uusilla operaatioon liittyvillä muistioilla, joutuen näin lopulta armeijan ylijohdon epäsuosioon. Ongelmana oli, ettei uuden aselajin panssarivaunujen uskottu pystyvän suunnitelman edellyttämään manööveriin liikkua itsenäisesti pitkälle syvyyteen saartamaan vihollinen. Guderianin muistelmissaan esittämän arvion mukaan von Manstein siirrettiin juuri peräänantamattomuudesta tässä asiassa von Runstedtin esikunnasta oman jalkaväkiarmeijakunnan johtoon. Guderianin mukaan hän olisi itse toivonut vähintäänkin panssariarmeijakuntaa, mutta tämä toive nimenomaisesti evättiin. Kuin kohtalon oikusta von Mansteinin onnistui kuitenkin esitellä suunnitelmansa itselleen Hitlerille ollessaan tämän vieraana helmikuussa 1940. Oli nimittäin niin, että nimenomaan uuden komennon vastaanottaneet upseerit kutsuttiin tapaamiseen johtajan kanssa. Tätä mahdollisuutta puhua suoraan Hitlerin kanssa ei välttämättä olisi tarjoutunut, mikäli von Manstein olisi jatkanut vanhassa tehtävässään. Hitler ihastui suunnitelmaan oikopäätä ja vain kolme päivää myöhemmin von Mansteinin suunnitelma oli valittu toteutettavaksi.


title: Erich von Manstein

text: OKH vastusti uhkarohkeaa ja kaavoista poikkeavaa suunnitelmaa voimakkaasti ja esimerkiksi yleisesikuntapäällkkö Franz Halder - alkuperäisen operaatio Keltaisen käsikirjoittaja - kutsui suunnitelmaa "mielettömäksi" tahtoen panssarien odottavan hitaampaa tykistöä ja jalkaväkeä tehokkaan yhteishyökkäyksen toteuttamiseksi. Panssaristrategi Guderian puolestaan inhosi Halderin vanhakantaista ajatusta kaikkien aselajien yhteishyökkäyksestä ja puhui nimenomaan ilmavoimien ja panssarien varaan nojaavien nopeiden ja syvien iskujen puolesta. Jopa liittoutuneiden keskuudessa maineen yhtenä parhaista saksalaisista sotilaista saanut von Rundstedt epäili suunnitelman olevan liian vaativa toteutettavaksi. Guderian totesikin muistelmissaan operaatisouunnitelman olleen niin poikkeuksellinen, että suunnitelmaan uskoivat vain von Manstein, Hitler ja hän itse. Von Manstein sensijaan ei saanut taidonnäytteestään juuri kiitosta; hän komensi pelkästään yhtä jalkaväkiarmeijakuntaa toisessa hyökkäysaallossa ja Hitler jopa myöhemmin väitti suunnitelman olleen hänen omansa.


title: Erich von Manstein

text: Operaatio Barbarossan aikana von Manstein komensi Krimin niemimaan ja Leningradin alueella toimivia armeijoita, kunnes von Manstein ylennettiin etelän armeijaryhmän komentajaksi. Tässä asemassaan von Manstein saavutti suurimmat modernin sodankäynnin meriittinsä. Huolimatta neuvostoliittolaisten mies- ja materiaaliylivoimasta hän kykeni pysäyttämään puna-armeijan voitokkaan etenemisen tuoreeltaan Stalingradin taistelun jälkeen ja valtasi Harkovan vastahyökkäyksellään.


title: Erich von Manstein

text: Vaikkakaan von Manstein ei koskaan kyseenalaistanut Adolf Hitlerin asemaa armeijan ylipäällikkönä, hän oli yksi niistä harvoista kenraaleista, jotka uskalsivat sanoa vastaan, usein pääesikunnan katsoessa vierestä. Tämä olisi johtanut jonkun muun kohdalla korvaamiseen toisella upseerilla, mutta von Manstein oli Hitlerin silmissä kerta toisensa jälkeen todistanut kykynsä. Lopulta von Mansteinin näkemyserot Hitlerin kanssa johtivat hänen viraltapanoonsa vuonna 1944. Mansteinin kehittyneeseen strategiseen näkemykseen on mahdollisesti vaikuttanut se, että hän oli innokas ja myös melko vahva shakinpelaaja.


title: Erich von Manstein

text: Toisen maailmansodan jälkeen vuonna 1949 brittiläinen sotatuomioistuin tuomitsi hänet 18 vuoden vankeuteen sotarikoksista, mutta von Manstein vapautettiin neljä vuotta myöhemmin lääketieteellisiin syihin viitaten.


title: Erich von Manstein

text: Sittemmin hän palveli Saksan liittotasavallan hallituksen sotilasasiain laskuun auttaen Bundeswehrin muodostamisessa ja von Manstein nimettiin tuoreen armeijan kunniaesikuntapäälliköksi. Hän neuvoi sotilasasiain neuvonantajana liittohallitusta vuoteen 1960 asti ainoana entisenä Wehrmachtin sotamarsalkkana.


title: Carlos Vela

text: Carlos Alberto Vela Garrido (s. 1. maaliskuuta 1989 Cancún, Quintana Roo, Meksiko) on meksikolainen jalkapalloilija, pelipaikaltaan hyökkääjä. Hän edustaa yhdysvaltalaista Los Angeles FC:tä.


title: Carlos Vela

text: Ennen siirtymistään Eurooppaan Vela pelasi maansa pääsarjassa Chivas Guadalajaran riveissä. Velan esitykset seurassa olivat hyviä ja Eurooppalaiset kykyjenetsijät iskivät silmänsä häneen viimeistään Perussa pelatuissa alle 17-vuotiaiden maailmanmestaruuskilpailuissa, joiden maalikuninkuuden hän voitti viidellä maalillaan. Marraskuussa 2005 Vela siirtyi Chivasista lontoolaiseen Arsenaliin 4,2 miljoonalla eurolla. Hän ei kuitenkaan alaikäisenä saanut maasta työlupaa ja siirtyi tammikuussa 2006 lainasopimuksella Celta Vigoon. Kesällä 2006 Celta ei pystynyt pitämään enää Velaa, sillä heillä oli liikaa pelaajia Euroopan unionin ulkopuolelta. Vela lainattiin kaudeksi 2006–2007 Espanjan toiseksi korkeimmalla sarjatasolla pelaavan Salamancan riveihin ja kaudeksi 2007–2008 pääsarjaseura Osasunaan. Kaudeksi 2008–2009 Vela siirtyi Lontooseen Arsenalin riveihin saatuaan työluvan. 30. päivä elokuuta Vela teki debyyttinsä Arsenalin paidassa, ottelusas Newcastle Unitedia vastaan. Kausi 2008-2009 oli Velalta hieman kaksijakoinen, hän sai Valioliigassa melko paljon vastuuta, 14 ottelussa, muttei onnistunut maalinteossa kuin kerran. FA Cupissa Vela sen sijaan loisti, ja nousi Cupissa Arsenalin tärkeimpien pelaajien joukkoon, tehtyään 7 ottelussa 5 maalia.


title: Carlos Vela

text: Kaudella 2009-2010 Velan peliaika pieneni, mutta hän pelasi silti 11 ottelua Valioliigassa, toimien pääasiassa vaihtomiehenä joukkueelleen. Vela teki Valioliigassa kaudella 2009-2010 yhden maalin ja FA Cupissa Vela viimeisteli niin ikään yhden maalin.


title: Carlos Vela

text: Kausi 2010–2011 alkoi Velalta loistavasti. Vela sai paljon peliaikaa Marouane Chamakhin ohella, koska Nicklas Bendtner ja Robin van Persie olivat loukkaantuneina. Hän onnistui maalinteossa ottelussa Boltonia vastaan ja vain neljä päivää myöhemmin hän viimeisteli mestareiden liigassa kaksi maalia Bragan verkkoon Arsenalin 6–0-voitossa. Tämän jälkeen hän jäi kuitenkin paljon vähemmille peliminuuteille ja Vela lainattiinkin tammikuussa West Bromwichiin loppukauden kestävällä sopimuksella.


title: Carlos Vela

text: Kaudeksi 2011-12 Vela lainattiin Espanjan Primera Division-joukkue Real Sociedadiin. Hän pelasi loistavan kauden, iskien 35 ottelussa 12 maalia. Sociedad päätti ostaa Velan omaksi Arsenalista.


title: Carlos Vela

text: 2012-13 Real Sociedad pelasi loistavaa kautta, joukkue oli huhtikuussa sarjassa neljäntenä, joka oli loistava saavutus. Vela oli joukkueen tähtenä tehnyt 8. huhtikuuta mennessä jo 13 maalia. Velan pelipaikaksi vakiintui piilokärki/hyökkäävä keskikenttä, ja hän muodosti keskikentän ylemmän kolmikon (oik. laita) Antoine Griezmannin ja David Zurutuzan (vas. laita) kanssa. Lopulta Real Sociedad sijoittui La Ligassa sensaatiomaisesti neljänneksi, heti suurseurojen FC Barcelonan, Real Madridin ja Atlético Madridin jälkeen, ja selviytyi Mestareiden liigan viimeiselle karsintakierrokselle. Jos Sociedad voittaa ottelunsa karsintakierroksella, se etenee Mestareiden liigan lohkovaiheeseen kaudeksi 2013-2014.


title: Paulus Roiha

text: Paulus Henrik Roiha (s. 3. elokuuta 1980 Espoo) on entinen suomalainen jalkapalloilija. Hän oli pelipaikaltaan hyökkääjä.


title: Paulus Roiha

text: Roiha on FC Hongan kasvatteja. Hän pelasi vuosina 1999–2001 Helsingin Jalkapalloklubissa. Todellinen läpimurtokausi Roihalla oli kausi 2001, jolloin hän voitti Veikkausliigan maalikuninkuuden 22 maalilla. Tämän jälkeen hän siirtyi Alankomaihin FC Utrechtin joukkueeseen. Siellä ura ei kuitenkaan auennut toivottuun malliin ja hänet lainattiinkin FC Zwolleen. Vuonna 2004 Roiha siirtyi Belgiaan Cercle Bruggen joukkueeseen. Helmikuussa 2006 ilmoitettiin Roihan siirtyvän Alankomaiden pääsarjan ADO Den Haagin joukkueeseen.


title: Paulus Roiha

text: Loukkaantuminen pilasi Roihan uran Haagissa ja kesäkuussa 2007 hän siirtyi Unkarin pääsarjaseura Újpestiin. Edelleen loukkaantumisista kärsineen Roihan sopimus budapestiläisten kanssa purettiin alkuvuodesta 2008, jonka jälkeen hän sopi HJK:n kanssa kaksivuotisesta pestistä. HJK:ssakaan Roihan ura ei sujunut ilman loukkaantumisia. Kaudella 2009 hän pystyi pelaamaan HJK:ssa vain viisi ottelua. Roiha siirtyi kaudeksi 2010 Allsvenskanin Åtvidabergs FF -joukkueeseen. Kaudella 2011 Roiha pelasi kuopiolaisen KuPS:in riveissä. Kauden jälkeen hän päätti lopettaa uransa.


title: Paulus Roiha

text: Suomen maajoukkueessa Roiha debytoi vuonna 2001 Ruotsia vastaan pelatussa hallimaaottelussa.


title: Beşiktaş JK

text: Beşiktaş Jimnastik Kulübü on vuonna 1903 perustettu urheiluseura Istanbulista, Turkista. Seura on yksi Turkin menestyneimmistä seuroista jalkapallossa, jossa se on voittanut muun muassa Turkin Superliigan 15 kertaa.


title: Beşiktaş JK

text: Beşiktaşin lajijaostoja jalkapallon ohella ovat yleisurheilu, koripallo, nyrkkeily, bridge, paini, käsipallo, soutu, lentopallo, voimistelu, pöytätennis, moottoriurheilu, shakki ja vammaisurheilu.


title: Beşiktaş JK

text: Seura perustettiin "Beşiktaş Jimnastik Kulübün" nimellä vuonna 1903, Osmanien valtakunnan aikaan, jolloin urheiluseuratoiminta oli vielä kiellettyä. Seuran jäsenet alkoivat harrastaa 1902 salaa muun muassa painia, painonnostoa ja voimistelua, ja virallinen perustaminen tapahtui seuraavana vuonna sulttaanin erikoisluvalla. Varsinaisesti urheiluseuratoiminta maassa sallittiin vasta vuonna 1909 ja lakien muututtua seura perustettiin uudelleen nimellä "Beşiktaş Osmanli Jimnastik Kulubü".


title: Beşiktaş JK

text: Pian uudelleen perustamisen jälkeen kaksi paikallista jalkapalloseuraa yhdistyi Beşiktaşiin ja jalkapallosta tuli seuran suurin laji. Beşiktaş hallitsi turkkilaista jalkapalloilua 1940-luvulla. Tuolloin syntyi myös seuran lempinimi "Mustat kotkat".


title: Beşiktaş JK

text: Turkin mestaruudesta pelattiin ensimmäisen kerran 1957. Beşiktaş voitti ensimmäisen mestaruuden ja vuoteen 1986 mennessä mestaruuksia kertyi seitsemän. 1990-luku oli Beşiktaşin kulta-aikaa. Seura voitti kolme mestaruutta peräkkäin 1990–1992 englantilaisen Gordon Milnen valmentamana. Muun muassa kaudella 1991–1992 Beşiktaş ei hävinnyt yhtään ottelua.


title: Beşiktaş JK

text: 2000-luvulla Beşiktaş on saavuttanut kolme Turkin mestaruutta.


title: Eredivisie

text: Eredivisie on Alankomaiden miesten jalkapallon korkein sarjataso. Eredivisie perustettiin vuonna 1956 ja sitä ennen pelattiin kaksi kautta ammattilaisjalkapalloilua Alankomaissa. Kauden 2012–2013 lopussa Eredivisie sijoittui yhdeksänneksi parhaaksi sarjaksi Euroopassa.


title: Eredivisie

text: Korkeimmalla sarjatasolla pelaa 18 joukkuetta. jotka kohtaavat toisensa kauden aikana kahdesti, kerran kotona ja kerran vieraissa. Kauden päätteeksi sarjassa viimeiseksi sijoittunut joukkue putoaa toiseksi korkeimmalle sarjatasolle Eerste Divisiehen, jonka voittaja nousee pudonneen tilalle. Toiseksi ja kolmanneksi viimeinen joukkue karsivat putoamisesta pelattavissa play-off otteluissa. Playoffit pelataan kahdessa ryhmässä: jokaisessa lohkossa on yksi joukkue Eredivisiestä ja kolme parhaiten sijoittunutta joukkuetta Eerste Divisiestä. Pudotuspeleissä jokainen joukkuepari pelaa yhden kotiottelun ja yhden vierasottelun. Voittaja näiden otteluiden jälkeen pelaa ensi kaudella Eredivisiessä ja häviäjät Eerste Divisiessä.


title: Eredivisie

text: Viime vuosikymmeninä Eredivisietä ovat hallinneet Ajax (33 mestaruutta), PSV Eindhoven (24) ja Feyenoord (15). Vain kolmesti mestaruus ei ole vuoden 1965 jälkeen mennyt yhdelle näistä ”kolmesta suuresta”. AZ Alkmaar on voittanut kaksi mestaruutta ja Twente yhden.


title: Eredivisie

text: Vuodesta 1990 vuoteen 1999 sarjan virallinen nimi oli PTT Telecompetitie (nimettiin sponsorin PTT Telecomin mukaan), jonka jälkeen se vaihdettiin nimeen KPN Telecompetitie (koska PTT Telecom vaihtoi nimensä KPN Telecomiin vuonna 1999) ja sen jälkeen KPN Eredivisieksi vuonna 2000. Vuosina 2002–2005 sarjaa kutsuttiin nimellä Holland Casino Eredivisie.


title: Eredivisie

text: Kaudella 2009–2010 liigan katsojakeskiarvo ottelua kohti oli lähes 20 000, kun se vielä vuonna 1990 oli vain hieman yli 7 000.


title: Feyenoord Rotterdam

text: Feyenoord Rotterdam on vuonna 1908 perustettu jalkapalloseura Rotterdamista, Alankomaista. Alkujaan seuran nimi oli "Feijenoord" samannimisen kaupunginosan mukaan, mutta vuonna 1973 nimen kirjoitustapa muutettiin nykyiseen asuunsa.


title: Feyenoord Rotterdam

text: Yhdessa Ajaxin ja PSV Eindhovenin kanssa Feyenoord on yksi Eredivisien kolmesta suuresta, jotka ovat hallinneet liigaa puolen vuosisadan ajan.


title: Feyenoord Rotterdam

text: Feyenoordin kannattajat tunnetaan väkivaltaisuudestaan. Seuran kannattajaryhmän "Het Legioenin" tiedetään joutuneen usein yhteenottoihin varsinkin Ajaxin kannattajien kanssa. Vuonna 1997 "Beverwijkissä" kannattajien välinen kahakka johti Ajax-fanin kuolemaan.


title: Feyenoord Rotterdam

text: Joukkue suljettiin pois UEFA Cupista katsojien häiriköityä ottelussa AS Nancy-Lorrainea vastaan 30. marraskuuta 2006. Joukkue sai 81 000 punnan sakot. Feyenoordin oli tarkoitus pelata Tottenhamia vastaan.


title: Feyenoord Rotterdam

text: 1924, 1928, 1936, 1938, 1940, 1961, 1962, 1965, 1969, 1971, 1974, 1984, 1993, 1999, 2017


title: Feyenoord Rotterdam

text: 1930, 1935, 1965, 1969, 1980, 1984, 1991, 1992, 1994, 1995, 2008, 2016, 2018


title: Feyenoord Rotterdam

text: 1991, 1999, 2017, 2018


Feyenoord Rotterdam


title: Feyenoord Rotterdam

text: 1974, 2002


title: Hmongit

text: Hmongit tai mongit ovat aasialainen etninen ryhmä, jonka kotiseutu on vuoristoisilla alueilla Kiinan eteläisessä osassa. Suuri keskittymä asuu Guizhoussa, mutta heitä on myös naapurimaiden alueilla Laosissa, Vietnamissa ja Thaimaassa. He ovat Kiinan tunnustamista 56:sta etnisestä ryhmästä viidenneksi suurin. Kiinassa hmongit luetaan virallisesti miaoihin.


title: Hmongit

text: Thaimaassa hmongit ("meot") luetaan yhdeksään hallituksen tunnustamaan vuoristolaiskansaan ("chao khao"). Heitä on yli 80 000 Chiang Rain ja Nanin seudulla. Hmong-kansan edustajat puhuvat hmongia, joka jakautuu useisiin toisistaan eroaviin murteisiin.


title: Hmongit

text: Hmongit asuttavat vuoristoseutuja Lounais-Kiinassa, pohjoisessa Indokiinassa, Thaimaassa ja Burmassa. Kiinassa hmongit luokitellaan virallisissa väestönlaskuissa miaoiksi, joille he ovatkin läheistä sukua. Kiinan miaoista noin 3 miljoonaa on hmongeja. Vietnamissa hmongeja on noin 300 000, Laosissa 200 000 ja Thaimaassa 50 000. Vietnamin sodan ja sen seurausten myötä monet hmongit etenkin Laosista muuttivat pakolaisina läntisiin maihin, kuten Yhdysvaltoihin, Kanadaan, Ranskaan ja Australiaan. Hmongien diaspora käsittää yhteensä noin 320 000 henkilöä.


title: Hmongit

text: Hmongien alkuperästä on useita eri legendoja ja teorioita, mutta todennäköisimmin he ovat lähtöisin Keltaisenjoen alueelta. Kiinalaisessa historiankirjoituksessa he esiintyvät usein kapinallisina Kiinan keskusvaltiota vastaan. Yhteenottoja han-kiinalaisten kanssa sattui etenkin han-kiinalaisten levittäytyessä Etelä-Kiinaan Song-dynastian valtakaudelta lähtien. Hmongeja alkoi muuttaa Kaakkois-Aasiaan Vietnamin, Laosin ja Thaimaan puolelle 1800-luvulta lähtien. Vietnamissa ja Laosissa hmongit päätyivät Ranskan siirtomaavallan alaisuuteen. Vuonna 1919 hmongien keskuudessa Laosissa syttyi laaja kapina siirtomaavallan verotusta vastaan. Kapinan tukahduttamiseen kului useampia vuosia.


title: Hmongit

text: 1960-luvulla CIA värväsi hmongeista ”kuninkaallisen Laosin armeijan”, joka taisteli Ho Chi Minhin huoltotietä käyttäviä vietnamin sissejä vastaan. Osa vastarinta-armeijan jäsenistä, ml. kenraali Vang Pao pääsi Yhdysvaltoihin amerikkalaisten vetäydyttyä Kaakkois-Aasiasta ja asettui lähinnä Kaliforniaan. Kun Pathet Lao -puolue otti vallan Laosissa, se vannoi tuhoavansa hmongit Laosista. Noin 300 000 hmongia on paennut tämän jälkeen Laosista ja osa kansan jäsenistä piilottelee viidakossa edelleen täysin erossa ulkomaailmasta. Thaimaa on palauttanut useita tuhansia hmong-pakolaisia Laosiin.


title: Hmongit

text: Vuonna 2007 Yhdysvalloissa paljastui hmongien salaliittohanke vallan kaappaamiseksi Laosissa. Thaimaassa etenkin oopiumin tuotannon kieltäminen vuonna 1959 johti hmongien aseelliseen vastarintaan heidän tukiessaan Thaimaan kommunistista puoluetta.


title: Miaot

text: Miaot (, pinyiniksi Miáo; , ovat kielellisesti ja kulttuurisesti toisiinsa liittyviä ryhmiä, joiden edustajat ovat levittäytyneet useiden valtioiden alueille Kaakkois-Aasiassa ja Kiinassa.


title: Miaot

text: Miaot eivät muodosta yhtenäistä ryhmää, vaan heidät voidaan jakaa joidenkin tutkijoiden mukaan seitsemään tai kahdeksaankymmeneen eri alaryhmään. Jotkut taas pitävät alaryhmien määrää useampana satana. Alaryhmien identiteetin voimakkuus vaihtelee ryhmittäin, mutta lähes kaikki alaryhmätkin mieltävät kuitenkin itsensä miaoiksi. Esimerkiksi oman yhteisön ulkopuolelle naiminen ei ole aina sallittua, mutta puolison ottaminen toisista alaryhmistä on yleisesti hyväksyttyä. Eri alaryhmät jakautuvat kulttuurillisten ja murre-erojen kautta. Ulkopuoliset erottelivat etenkin 1800- ja 1900-luvuilla miaot eri alaryhmiin heidän vaatetuksensa perusteella. Esimerkiksi pitkäsarvi-miaot saivat nimensä käyttämiensä hiuslaitteiden kautta. Hmongit ovat hyvin läheistä sukua miaoille ja he polveutuvatkin etelään siirtyneistä miaoista.


title: Miaot

text: Miaot ja heidän eri alaryhmänsä ovat jakautuneet suurelle alueelle Kiinassa ja Kaakkois-Aasiassa. Kiinan vuoden 2000 väestönlaskennan mukaan miaoja oli 8 940 116 ja vuonna 2010 yhteensä 9 426 007. Noin puolet Kiinan miaoista asuu Guizhoussa ja kolmasosa on jakautunut tasaisesti Sichuaniin ja Guangxiin. Loput asuvat lähinnä Guangdongissa. Hainanin saarella asuu yaoita, jotka luokitellaan usein virheellisesti miaoiksi. Miaoja on muuttoliikkeiden seurauksena myös Laosissa, Burmassa, Thaimaassa ja Vietnamissa.


title: Miaot

text: Kiinalaiset arkeologit ja historioitsijat uskovat miaojen historian ulottuvan yli kahden vuosituhannen päähän. Tuolloin miaojen edeltäjät muuttivat Keltaisenjoen ja Jangtsen väliltä Keski-Kiinaan, jonne he perustivat San Miaon kuningaskunnan. Miaot joutuivat muuttamaan edelleen han-kiinalaisten Han- ja Song-dynastioiden vaikutusvallan kasvaessa. Osa miaoista asettui Hunaniin ja Guizhouhun, osan jatkaessa vielä etelämmäksi Guangxiin, Sichuaniin ja Yunnaniin. Yuan-, Ming- ja Qing-dynastioiden aikana osa muutti edelleen vieläkin etelämmäksi Laosiin, Vietnamiin, Burmaan ja Thaimaahan. Kun han-kiinalaisten tieltä ei voinut muuttaa kauemmaksi, miaot asettuivat vaikeasti viljeltäville ja näin vähän han-kiinalaisia siirtolaisia houkutelleille vuoristoseuduille.


title: Miaot

text: Miaot eivät aina pelkästään paenneet han-kiinalaisten tieltä ja he saivatkin mainetta jatkuvista kapinoistaan. Läntisen Hunanin miaot kapinoivat vuosina 1795-1806, Guizhoussa 1854-1872 ja jälleen Hunnanissa vuonna 1936. Kiinan keskushallitus yritti vastata kapinointiin eri tavoin sulauttamispolitiikalla, pakkosiiroilla ja hävittämälläkin. Kiinan kommunistien noustua valtaan vuonna 1949 miaoille ja muille vähemmistöille alettiin suunnitella omia autonomisia alueitaan. Vuonna 1956 perustettiin kaksi miaojen autonomista kuntaa Guizhouhun ja vuonna 1958 zhuangien kanssa jaettu autonominen prefektuuri Yunnaniin. Sittemmin on perustettu kymmenen muutakin miaojen autonomista ykiskköä eri puolille Kiinaa. Niiden lisäksi monet miaot asuvat muiden etnisten vähemmistöjen autonomisilla alueilla.


title: Miaot

text: Miaot puhuvat miaon eli hmongin kieltä, joka kuuluu miao-jao-kieliin. Kieli jakautuu edelleen useisiin eri murteisiin. Monet miaot puhuvat äidinkielenään myös kiinaa tai kantoninkiinaa. Miaot asuvat tavallisesti kylissä, joiden koko vaihtelee korkeuden mukaan korkeammalla olevien asutuksien ollessa väkimäärältään pienempiä. Miaot viljelevät maata ja maanviljelytavat vaihtelevat alueittain. Lähellä han-kiinalaisia miaot harjoitavat tehokkaampia nykyaikaisia viljelytapoja, kun taas syrjäisemmillä alueilla harjoitetaan edelleen kaskiviljelyä. Miaot harjoittavat myös useita eri uskontoja. Osa heistä harjoittaa buddhalaisuutta ja taolaisuutta, kun taas osa ryhmistä kääntyi kristinuskoon lähetyssaarnaajien takia 1900-luvun alkupuolella. Osa miaoista harjoittaa myös animistista perinteistä uskoaan.


title: Zhang Ziyi

text: Zhang Ziyi () (s. 9. helmikuuta 1979) on kiinalainen näyttelijä.


title: Zhang Ziyi

text: Zhang syntyi Pekingissä, Kiinassa. 11-vuotiaana hän aloitti opiskelun Pekingin tanssiakatemiassa, ja 15-vuotiaana hän pääsi sisään Kiinan kunnioitettuun Keskusnäyttelyakatemiaan.


title: Testattu ilman eläinkokeita -standardi

text: Testattu ilman eläinkokeita -standardi (Humane Cosmetics Standard) on kosmetiikkatuotteiden valmistamiseen liittyvä suositus, joka otettiin käyttöön 17. marraskuuta 1998.


title: Testattu ilman eläinkokeita -standardi

text: Suositusta noudattavan tuotteen testauksessa ei saa olla käytetty eläinkokeita missään tuotantovaiheessa. Tuotteessa ei ole lupaa käyttää eläimillä testattuja raaka-aineita ja yrityksen pitää sitoutua siihen, ettei se ole osallisena eläimillä testaamiseen nyt eikä tulevaisuudessa. Vähintään kolmen vuoden välein käydään läpi tarkastus, jossa yrityksen eläinkokeettomuus varmistetaan.


title: Testattu ilman eläinkokeita -standardi

text: Suositusta noudattavissa tuotteissa on asiasta kertova tunnus, jossa on jäniseläimen kuva (ns. kanimerkki). Merkkijärjestelmä on saatu aikaan amerikkalaisten ja eurooppalaisten eläinsuojelujärjestön yhteistyöllä. Suomessa asian hyväksi on toiminut Animalia.


title: Testattu ilman eläinkokeita -standardi

text: Eläinkokeettoman kosmetiikan arvostelijat ovat katsoneet, että väite on harhaanjohtava, koska kaikki perusaineet on jo tutkittu, eli on mahdotonta tehdä kosmeettisia tuotteita käyttämättä testattuja aineita. Standardi koskeekin vain uusia aineita. Nimenomaan uusien ainesosien turvallisuus jää tällöin epävarmaksi.


title: Johnny Knoxville

text:
Johnny Knoxville (oikealta nimeltään Philip John "PJ" Clapp s. 11. maaliskuuta 1971 Knoxville, Tennessee, Yhdysvallat) on yhdysvaltalainen näyttelijä, joka tunnetaan parhaiten esiintymisistään Jackassissa, ja Wildboyzissa.
Knoxville toimi myös Jackassissa ohjaaja-tuottajana Jeff Tremainen kanssa.


title: Johnny Knoxville

text: Knoxville syntyi Knoxvillessä, Tennesseen osavaltiossa. Hänen vanhempansa ovat Philip Clapp Sr ja Lemoyne Clapp. Valmistuttuaan Etelä Doylen lukiosta, hän muutti Kaliforniaan tullakseen näyttelijäksi. Aluksi hän teki pelkästään mainoksia ja muutaman pienemmän osan lisäosanäyttelijänä.


title: Johnny Knoxville

text: Knoxville tunnetaan parhaimmin Jackassin yhtenä perustana. Alussa Knoxvilleä ja muita auttoi ohjaaja Spike Jonze, jonka avulla Knoxville ja muut saivat sopimuksen yhdysvaltalaisen MTV:n kanssa.


title: Johnny Knoxville

text: Knoxvillellä on tytär nimeltä Madison (s. 1996), jonka nimi on tatuoitu hänen rintaansa sydämen yläpuolelle. Knoxville ja hänen vaimonsa Melanie erosivat 2007 oltuaan naimisissa yksitoista vuotta.


title: Johnny Knoxville

text: Knoxville ja hänen tyttöystävä Naomi Nelson saivat pojan Rockon 2009. He menivät naimisiin 2010.


title: Johnny Knoxville

text: Knoxville ehti ystävystyä kahden sankarinsa, Johnny Cashin ja Hunter S. Thompsonin, kanssa ennen kuin he kuolivat. Hän jopa osti kesämökin Johnny Cashilta.


title: Kansallinen liitto (Tšad)

text: Kansallinen liitto () on tšadilainen puolue. Vuoden 2002 parlamenttivaaleissa puolue voitti yhden edustajapaikan.


title: Kansallinen liitto

text: Kansallinen liitto on:


title: Oswald Boelcke

text: Oswald Boelcke (19. toukokuuta 1891 Giebichenstein Saksan keisarikunta – 28. lokakuuta 1916 Bapaume, Ranska) oli johtavia saksalaisia hävittäjälentäjiä ensimmäisessä maailmansodassa. Hän otti useita ilmavoittoja ja kirjoitti pitkään käytössä olleet ilmataisteluoppaan "Dicta Boelcken". Hän kuoli taistelussa brittiläisiä koneita vastaan, kun hän törmäsi Erwin Böhmen koneeseen.


title: Oswald Boelcke

text: Oswald Boelcke syntyi 1891 Giebichsteinissa Hallen lähellä. Hän valmistui ylioppilaaksi vuonna 1911 ja oli asepalveluksessa viestiyksikössä (Telegraphen-Bataillon Nr. 3) Koblenzissa.


title: Oswald Boelcke

text: Boelcke kiinnostui lentämisesta ja siirrettiin ilmavoimiin. Hän kävi lentokoulutuksen ensimmäisen maailmansodan alkamnisen jälkeen Halberstadtin lentokoulussa. Hänet siirrettiin elokuussa 1914 Fliegerabteilung 13 -yksikön mukana rintamalle. Samassa yksikössä palveli hänen isoveljensä Wilhelm tähystäjänä.


title: Oswald Boelcke

text: Omasta aloitteestaan Boelcke siirrettiin toukokuussa 1915 Douaiin Feldfliegerabteilung 62 -yksikköön. Boelcken tovereihin kuului Max Immelmann, joka tunnettiin myös nimellä Adler von Lille, ”Lillen kotka”.


title: Oswald Boelcke

text: Kun Fokker E.I, jonka propelli oli synkronoitu niin, että konekiväärillä pysty ampumaan sen läpi, esiteltiin kesällä 1915, Boelcke oli yksi viidestä lentäjästä, jotka pääsivät tutustmaan kolmeen prototyyppiin. Kone aloitti aikakauden, jota liittoutuneet kutsuivat Fokker-vitsauksen. Erilähteissä on väitetty, että Boelcke saavutti ensimmäisen ilmavoittonsa 4. heinäkuuta 1915, mutta se tapahtui 19. syyskuuta 1915. Boelcke ja Immelman palkittiin 12. tammikuuta 1916 Pour le Méritellä, kun he olivat saaneet kahdeksan ilmavoittoa.


title: Oswald Boelcke

text: Boelcke oli omasta mielestään liian kaukana rintamasta. Hän sai maaliskuussa 1916 luvan alkaa käyttää Sivryn kenttää tukeakseen saksalaisia Verdunin taistelussa. Sivryyn hän kehitti ensimmäisen ilmasodan taktisen ohjauskeskuksen, ja hänet nimettiin johtamaan Fliegerabteilung Sivryn kuutta konetta. Hermann von der Lieth-Thomsenin pyynnöstä Boelcke loi myös ilmataistelun ohjeistot, jotka tunnettiin nimellä Dicta Boelcke. Ne olivat käytössä ainakin toisen maailmansodan loppuun asti. Dicta Boelcken perusperiaate oli muodostelmassa lentäminen.


title: Oswald Boelcke

text:
Max Immelmann kaatui 18. kesäkuuta 1916. Boelcke oli lähetetetty tarkastusmatkalle Balkanille, josta hänet kutsuttiin takaisin. Hänestä tuli lentueen (Jagdstaffel) päällikkö 10. elokuuta 1916. Boelcke tapasi veljensä Wilhelmin Venäjän rintamalla, Kowelissa. Hän liittyi Jadgstaffel 2:een, jossa lensivät Manfred von Richthofen, Werner Voss ja Erwin Böhme. Hän johti Jadgstaffel 2:sta ensimmäisen kerran taitelussa 17. syyskuuta 1916.
Syys-lokakuussa hän ampui 20 viholliskonetta alas. Tällöin hänellä oli 40 vahvistettua ilmavoittoa ja hän oli tuolloin johtava hävittäjä-ässä.


title: Oswald Boelcke

text: Boelcke kuoli lento-onnettomuudessa 28. lokakuuta. Hänen ryhmänsä oli taistelemassa joitakin brittiläisiä Airco DH.2 -koneita vastaan. Boelcke ja Erwin Böhme ajoivat yhdessä takaa yhtä konetta, kun Böhme joutui väistämään toista DH.2-konetta, jota Richthofen ampui. Böhmen kone osui Boelckeen, jonka koneen yläsiipi romahti, mikä aiheutti koneen syöksymisen. Boelcken kone syöksyi maahan lähellä Bapaumea. Hänet haudattiin Dessauhun valtiollisin hautajaismenoin.


title: Oswald Boelcke

text: Boelckea pidetään syystäkin modernin hävittäjälentämisen ensimmäisenä teoreetikkona. Hänellä oli merkittävä vaikutus hävittäjälentäjien koulutukseen. "Dicta Boelcke", ilmataistelun säännöt, ovat edelleen arvossaan.


title: Oswald Boelcke

text: Boelcken kuoltua hänen lentueensa nimettiin Jasta Boelckeksi.


title: Oswald Boelcke

text: Luftwaffen pommituslentolennosto 31() on edelleen nimeltään ”Boelcke”. Sen tukikohta on Nörvenichissä.


title: Animalia (yhdistys)

text: Animalia ry (perustettu 1961), aikaisemmilta nimiltään Eläinsuojeluliitto Animalia ry ja Koe-eläinten suojelu ry on Suomen toiseksi suurin eläinsuojelujärjestö. 1960-luvulla se keskittyi nimensä mukaisesti eläinkokeiden valvontaan, mutta 1990-luvulla suurimmiksi kysymyksiksi nousivat turkistarhaus ja kotieläinten kohtelu. 2000-luvulla Animalian toiminnassa painottuvat tasapainoisesti koe-eläinten, tuotantoeläinten sekä turkiseläinten oikeuksiin liittyvät teemat.


title: Animalia (yhdistys)

text: Animalian tavoite on eläinten oikeuksien tunnustaminen sekä eläinten hyvinvoinnin parantaminen yhteiskunnassamme. Animalia vastustaa sellaista eläinten kohtelua, kasvatusta ja käyttöä, joka aiheuttaa eläimille kärsimystä tai estää niitä toteuttamasta olennaista luontaista käyttäytymistään. Kärsimyksellä tarkoitetaan kipua, tuskaa, stressiä, pelkoa, psyykkistä tai fyysistä pahaa oloa, vammaa tai sairautta. Animalia ei harjoita eikä hyväksy rikollista toimintaa eläinten olojen parantamiseksi (esimerkiksi turkiseläinten vapauttamista turkistarhoilta).


title: Animalia (yhdistys)

text: Animalialla on paikallisia toimintaryhmiä ja se julkaisee eläinsuojelun erikois- ja ajankohtaislehteä Animalia. Se järjestää kampanjoita herättääkseen keskustelua sekä harjoittaa edunvalvontaa ja lobbaamista Suomessa sekä EU-tasolla.


title: Animalia (yhdistys)

text: Joukko Animalian vaikuttajia perusti vuonna 1971 Koe-eläinten Suojelun Säätiön, joka tukee tieteellistä tutkimusta, jolla pyritään ihmisten ja eläinten terveyden ja hyvinvoinnin edistämiseen ilman eläinkokeita. Säätiö vaihtoi myöhemmin nimeään ja tunnetaan nykyisin Juliana von Wendtin säätiönä.


title: Animalia (yhdistys)

text: Kesällä 2005 huomiota herätti ulkomainoskampanja, jonka julisteet mainostoimisto JCDecaux Finland Oy veti pois katukuvasta päivän esilläolon jälkeen. JCDecaux vetosi saamaansa kielteiseen palautteeseen. Syyskuussa 2005 JCDecaux pyysi mainonnan eettiseltä neuvostolta lausuntoa kampanjan sopivuudesta ulkomainontaan. Neuvoston lausunnon mukaan mainokset eivät olleet mainonnan kansainvälisten perussääntöjen vastaisia.


title: Animalia (yhdistys)

text: Animalian toiminnanjohtajana toimii Mai Kivelä.


title: Love Spreads

text: Love Spreads on brittiläisen rock-yhtyeen The Stone Rosesin kuuluisimpia kappaleita ja se on julkaistu yhtyeen toisella albumilla "Second Coming" vuonna 1994. Kappaleesta on tehty single samana vuonna ja se oli albumin ensimmäinen singlejulkaisu. Kappaleessa on hyvin paljon vaikutteita rock-yhtye Led Zeppelininiltä.


title: Työväen näyttämöpäivät

text: Työväen näyttämöpäivät on vuosittain, tammi–helmikuun vaihteessa järjestettävä festivaali harrastajateattereille. Tapahtuman järjestää Työväen Näyttämöpäivien kannatusyhdistys ry, jonka jäsenjärjestöinä ovat Mikkelin teatteri, Mikkelin kaupunki, TNL, KSL, SAK ja TSL. Ensimmäisen kerran se järjestettiin 1976 Lahdessa. Sen jälkeen tapahtumapaikkana on ollut Mikkeli.


title: Työväen näyttämöpäivät

text: Festivaaleille valitaan vuosittain 10–15 kotimaista ja 1–3 ulkomaista ryhmää. Festivaaleilla toimii ammattilaisista nimetty raati, joka katsoo esitykset ja antaa palautetta esiintyjille. Tapahtumassa ei varsinaisesti palkita voittajaa, mutta yleisöäänestyksen suosikki saa kiertopalkinnon, antiikkituolin.


title: Vs.

text: Vs. on grunge-yhtye Pearl Jamin vuonna 1993 julkaisema hittialbumi. Se meni julkaisuviikollaan suoraan Yhdysvaltojen albumilistan ykköseksi ja myi jo ensimmäisellä viikollaan 950 000 kappaletta, joka oli silloinen ennätys. Tuolloin yhtyeen maine oli lähes huipussaan. Albumin tunnetuimmat kappaleet lienevät ”Go” ja ”Daughter”. Albumin nimen piti alun perin olla "Five Against One", joka mainitaan muun muassa kappaleen ”Animal” sanoituksissa.


title: Vs.

text: Albumi debytoi Yhdysvalloissa Billboard 200 -listan ensimmäisellä sijalla. Iso-Britanniassa se nousi albumilistan toiselle sijalle.Kappaleista "Glorified G" ja "Elderly Woman Behind the Counter in a Small Town" ei ole julkaistu virallisia singlejä.


title: Demosthenes (sotilas)

text: Demosthenes (kuoli 413 eaa.) oli ateenalainen sotapäällikkö peloponnesolaissodan aikana. Hänen johtamansa ateenalaiset kukistivat spartalaiset Pyloksen taistelussa ja Sfakterian taistelussa vuonna 425 eaa. Vuonna 414 eaa. Demosthenes lähetettiin Eurymedonin kanssa avustamaan ateenalaisia joukkoja Sisilian sodassa. Spartalaisten avulla sisilialaiset kukistivat ateenalaiset ja Demosthenes otettiin vangiksi. Hänet ehdittiin teloittaa, vaikka spartalainen kenraali Gylippos halusi ottaa hänet vangiksi.


title: Tekes

text: Business Finland (aiemmin Innovaatiorahoituskeskus Tekes) on Suomen valtion virasto, joka aktivoi ja rahoittaa yritysten, yliopistojen ja korkeakoulujen sekä tutkimusyksikköjen tutkimus- ja kehitysprojekteja. Tekes perustettiin vuonna 1983. Sen vuosibudjetti on noin 500 miljoonaa euroa, josta noin kolmannes käytetään yliopistojen ja tutkimuslaitosten tutkimukseen ja loput yritysten tuotekehityksen tukemiseen. Viraston virallinen nimi oli vuosina 2014–2017 Innovaatiorahoituskeskus Tekes. Virallisia yhteyksiä lukuun ottamatta käytössä oli lyhyt muoto Tekes. Vuoden 2018 alussa kansainvälistymis-, investointi- ja matkailunedistämispalveluita tarjoava Finpro ja Tekes yhdistyivät uudeksi toimijaksi nimeltä Business Finland.


title: Tekes

text: Business Finlandin tehtävissä Suomessa ja ulkomailla työskentelee noin 400 henkeä, joista 90 ELY-keskuksissa.


title: Tekes

text: Business Finlandin toimintaperiaatteena on, että se pyrkii auttamaan yrityksiä muuttamaan kehittämiskelpoisia ideoita liiketoiminnaksi. Rahoituksen lisäksi se tarjoaa asiantuntijapalveluja. Virasto ei itse tee tutkimustyötä. Toiminnallaan se pyrkii lisäämään elinkeinoelämän kansainvälistä kilpailukykyä sekä yhteiskunnan hyvinvointia kasvattamalla tuotantoa ja vientiä sekä luomalla perustaa työllisyydelle. Business Finland on keskeinen toimija Suomen innovaatiojärjestelmässä. Laajan kotimaisen ja kansainvälisen verkostoitumisen avulla se pyrkii varmistamaan uusien innovaatioiden synnyn.


title: Tekes

text: Business Finland toimii yhteistyössä noin 50 yliopiston ja 3 000 yrityksen kanssa. Sillä on toimipisteet Helsingissä ja ulkomailla Brysselissä, Venäjällä, USA:ssa, Kiinassa, Intiassa ja Japanissa. Myös ely-keskusten innovaatio-osastojen kautta on mahdollista päästä paikalliseen yhteistyöhön Business Finlandinin kanssa. Ely-keskusten ja sen välisen yhteistyön tiivistämisestä on ollut puhetta valtionhallinnon kehittämishankkeiden yhteydessä. Virasto saa rahoituksensa työ- ja elinkeinoministeriöltä eli valtion budjetista.


title: Tekes

text: Tekes perustettiin lailla ja se aloitti toimintansa 1. heinäkuuta 1983. Sen pääjohtajina (vuoteen 1989 ylijohtaja) ovat toimineet


title: Tekes

text: Business Finlandin rahoitus jakautuu siten, että yliopistoilla ja vastaavilla tutkimuslaitoksilla on vuosittain hakemusajankohdat. Yritysten hakemuksille ei ole aikarajoja. Ennen rahoituksen hakemista yrityksellä pitää olla idea, mitä kehitetään ja sitten laatia tälle idealle kehityssuunnitelma ja budjetti. Hakemuksessa selvitetään myös tuotteen markkinoita. Pienillä ja innovatiivisilla (alle 5-vuotias tuotekehitykseen panostava yritys), keskisuurilla (alle 250 henkeä) ja suurilla yrityksillä on erilainen hakemus. Kehitysprojektille hyväksytään työtunnit hakemuksen jättöpäivästä alkaen.


title: Tekes

text: Business Finland on lisäksi merkittävä SHOK:kien eli strategisen huippuosaamisen keskittymien rahoittaja.


title: Tekes

text: Vuoden 2014 alussa voimaan astunut lakimuutos mahdollisti Tekesille yrityksen perustamisen pääomasijoitustoimintaa varten. Perustettava yritys aloitti vuoden 2014 aikana sijoitukset alkuvaiheen yrityksiin sijoittaviin rahastoihin. Toiminnan tavoitteena on vahvistaa ja monipuolistaa alkuvaiheen yrityksien rahoitustarjontaa Suomessa.


title: Tekes

text:
Hakemuksista Business Finland arvioi idean uutuutta ja sen markkinapotentiaalia. Se on myös rahoituslaitos ja se joutuu tarkistamaan, onko yrityksellä edellytyksiä toteuttaa tuotekehityssuunnitelmansa. Business Finland voi tuotekehitystuen sijasta antaa tuotekehityslainaa, jonka takaisinmaksulta voi anoa vapautusta, jos markkinat eivät ole avautuneet suunnitellulla tavalla. Business Finlandin rahoituspäätös voi olla myös yhdistelmä sekä tuesta että lainasta. Tuki maksetaan jälkikäteen toteutuneiden työtuntien mukaisesti yleensä puolivuosittain. Tehdystä työstä täytyy myös toimittaa sen sisältöä kuvaava raportti.
Business Finlandin yrityksille myöntämä rahoitus on valikoivaa toisin kuin maataloustuki tai telakkatuki, joita saavat kaikki alalla toimivat yritykset. Toisaalta sen myöntämään rahoitukseen liittyy vastaavasti kuten mainittuihin elinkeinotukiin kilpailun vääristymisen riski, minkä vuoksi myös sen yksittäiselle yritykselle myöntämän rahoituksen suhteen on olemassa kansainvälisiä sopimuksia, esimerkiksi de minimis -EU-sääntö vastikkeettomalle tuelle. Business Finlandin yrityksille myönnettävän rahoituksen ehtoja sääntelee pääasiassa EU:n tutkimusta, tuotekehitystä ja innovaatiotoimintaa koskeva puite. Tämä puite on otettu huomioon laissa joka määrittelee viraston rahoituksen reunaehdot .


title: Tekes

text: Business Finlandin rahoitusta saaneet yritykset ja tuen määrä julkistetaan vuosittain..


title: Tekes

text: Business Finland seuraa jatkuvasti myönnetyn tutkimus- ja tuotekehitysrahoituksen vaikuttavuutta (projektien tuloksia ja niiden laajempia vaikutuksia). Rahoituksen väärinkäyttötapauksissa rahoitus voidaan periä takaisin.


title: Tekes

text: Business Finlandin ohjelmat tarjoavat yrityksille, yliopistoille, korkeakouluille ja tutkimuslaitoksille verkottumismahdollisuuksia, apua kansainvälistymiseen ja liiketoimintaosaamisen kehittämiseen sekä rahoitusta ohjelman aihepiiriin kuuluville tutkimus- ja kehitysprojekteille. Seminaarit, työpajat, ulkomaille suuntautuvat tutustumismatkat, koulutusohjelmat, uutiskirjeet ja muut julkaisut ovat ohjelmien keskeistä antia.


title: Tekes

text: Tekesin rahoitus vaikuttaa innovaatioiden syntyyn. Sfinno-tietokannan mukaan Tekes on ollut rahoittamassa yli puolta Suomessa 2000-2013 syntyneistä yleisesti tunnistetuista innovaatioista (VTT Sfinno 2014). Tekes on ollut rahoittamassa alkuvaiheessa monia kansantalouden kannalta tärkeitä innovaatioita muun muassa informaatioteknologiassa, teollisuuden palveluissa, sekä ympäristö- ja hyvinvointialoilla. Tekes seuraa jatkuvasti toiminnan vaikuttavuutta ja arvioi ohjelmien laatua ja niistä syntyneitä tuloksia. Vaikuttavuusraportteja ja rahoituksen avoin data löytyvät Tekesin www-sivuilta https://www.tekes.fi/tekes/tietopankki/.


title: Tekes

text:
Tutkimustulosten mukaan Tekesin yritystuilla ei ole positiivista vaikutusta yritystason työn tuottavuuteen viiden vuoden aikana tuen myöntämisen jälkeen.
Vaikuttavuutta arvioitaessa tulee kuitenkin huomioida, että tietoon liittyvät positiiviset ulkoisvaikutukset jäävät lähes poikkeuksetta tilastollisten vaikuttavuusarviointien ulkopuolelle.


title: Tekes

text: Stanfordin yliopiston professorin Steve Blankin mielestä Business Finland tukahduttaa suomalaista yrityskulttuuria. Rovion markkinointijohtajan Peter Vesterbackan mukaan Business Finland -tuet taas vääristävät markkinoita. Business Finland (silloinen Tekes) -tukia vastaan järjestettiin mielenosoitus toukokuussa 2012.


title: Everybody Needs Dancemusic Sometimes

text: Everybody Needs Dancemusic Sometimes on lyhytikäisen suomalaisen rock-yhtyeen Rock’n’Roll Bandin debyyttialbumi ja jäi yhtyeen ainoaksi studioalbumiksi. Yhtye oli jo hajonnut levyn julkaisuaikana. Albumin tutuin kappale lienee "I’m Gonna Roll", joka nauhoitettiin 9. toukokuuta 1975 kuten myös kappale "Come 'Round Betty", jotka julkaistiin singlellä.


title: Everybody Needs Dancemusic Sometimes

text: Albumista on julkaistu 2004 remasteroitu CD-painos, joka sisältää kolme bonusraitaa albumin lisäksi. Bonusraidat "Fever" ja "Seventh Son" on nauhoitettu 1974 keväällä ennen varsinaista Rock'n'Roll Band -kokoonpanoa. Mukana kyseisissä raidoissa olivat mm. Janne Ödner (kitara, laulu kappaleessa "Seventh Son"), Affe Forsman (rummut), Esa Kotilainen (mellotron kappaleessa "Fever") ja Pave Maijanen (basso, laulu kappaleessa "Fever").


title: Buddy Guy

text: Buddy Guy (oik. George Guy, s. 30. heinäkuuta 1936 Louisianan Lettsworthissa) on yhdysvaltalainen blues-kitaristi ja laulaja.


title: Buddy Guy

text: Guy kasvoi Lousianassa. Hän oppi kitaristiksi nuorella iällä ja esiintyi eri yhtyeiden kanssa 1950-luvun alusta alkaen. Guy matkusti Chicagoon vuonna 1957, jossa hän tutustui kaupungin kuuluisiin blues-muusikoihin. Nämä esittelivät Guyn Cobra Record -levy-yhtiön johtajalle, Eli Toscanolle. Cobra Recordsille Guy levytti 1958 kaksi Willie Dixonin tuottamaa singleä. Kitaristi Otis Rushin avulla Guy pääsi Chess-yhtiön riveihin. Ensimmäiset Chess-singlensä Guy julkaisi vuonna 1960. Nämä olivat "First Time I Met the Blues" sekä "Broken Hearted Blues".


title: Buddy Guy

text: Siinä missä Cobra-singleillä Guy on vielä selvästi velkaa esikuvilleen, oli Guy nyt löytänyt oman persoonallisen tyylinsä, johon kuuluu terävä kitarointi ja voimakkaasti eläytyvä vokaalityöskentely. Live-artistina Guy sai huomiota riehakkaalla lavaesiintymisellään. Tähän hän oli saanut mallia idoliltaan Guitar Slimiltä. Guyn itsensä on puolestaan arveltu tehneen vaikutuksen esimerkiksi Jimi Hendrixiin. Jo uran alkuvaiheessa myös brittiläiset blueskitaristit kiinnittivät häneen huomiota.


title: Buddy Guy

text: Usein on esitetty näkemyksiä, että yhtiöpomo Leonard Chess ei antanut Guyn muuttaa tyyliään rockmaisempaan suuntaan, kuten hän olisi halunnut. Joka tapauksessa vuosien 1960–1967 levytykset Chessille muodostavat Guyn tuotannon selkärangan. Tuona ajanjaksona julkaistuihin singleihin kuuluvat esimerkiksi "Ten Years Ago", "Stone Crazy", "My Time After Awhile", "Leave My Girl Alone" sekä "No Lie". Guylle etsittiin blueskitaristin lisäksi toisenlaista roolia, ja sen takia muutama Chess-singleistä on tyyliltään instrumentaali-jazzia tai mahtipontista soulia. Guy työskenteli Chessillä myös sessiomuusikkona, joka soitti Muddy Watersin, Howlin' Wolfin, Little Walterin, Sonny Boy Williamsonin ja Koko Taylorin 1960-luvun levytyksillä. Guy oli myös kitaristina Junior Wellsin kuuluisalla "Hoodoo Man Blues" (1965) -levyllä, joka oli Delmark-yhtiön julkaisema. Chess-sopimuksensa takia hän käytti salanimeä "Friendly Chap".


title: Buddy Guy

text: Jätettyään Chessin vuonna 1967, Guy siirtyi Vanguard-yhtiön leipiin. Vanguardille Guy levytti esimerkiksi albumit "A Man and the Blues" sekä "Hold That Plane!". Yhteistyö Junior Wellsin kanssa jatkui. He levyttivät kolme albumia vuosina 1969–1972 ja esiintyivät yhdessä pitkin 1970-lukua. Vuodelta 1974 on peräisin heidän live-taltiontinsa, "Drinkin' TNT 'n' Smokin' Dynamite".


title: Buddy Guy

text: 1980-luvulla Guyn ura oli laskussa eikä omia levyjäkään juuri tehty, mutta vuonna 1991 hän julkaisi Silverstonelle paljon huomiota saaneen albumin "Damn Right, I've Got the Blues". Tämän ja sitä seuranneen levyn jälkeen Guy alkoi saada lisää yleisöä ja esiintyi esimerkiksi television talkshow-ohjelmissa. Näin hän onnistui nousemaan muiden blues-kitaristien ihaileman, mutta suuren yleisön unohtaman muusikon asemastaan. Nykyään Guytä luonnehditaan Chicagon valtiaaksi, ja hänellä on kaupungissa myös bluesbaari, josta hänet voi usein löytää istuskelemasta. Monista 1990- ja 2000- luvun levytyksistä poikkeuksellisia ovat olleet akustiset "Sweet Tea" (2001) ja "Blues Singer" (2003).


title: Buddy Guy

text: Guy on nykyään erittäin arvostettu artisti, esimerkiksi Eric Clapton on sanonut pitävänsä häntä suurimpana elossa olevana kitaristina. Stevie Ray Vaughan puolestaan on tehnyt cover-versiot lukuisista Guyn kappaleista (kuten "Leave My Girl Alone", "Let Me Love You Baby" ja "Mary Had a Little Lamb").


title: Buddy Guy

text: Hän on myös esiintynyt Rolling Stonesin elokuvassa "Shine A Light".


title: Buddy Guy

text: Guy esiintyi Suomessa Järvenpään Puistobluesissa 27.6.1998 sekä Imatra Big Band Festivalilla heinäkuussa 2010.


title: Eero Seppänen

text: Eero Seppänen (18. elokuuta 1924 Punkaharju – 2. lokakuuta 2004 Kuopio) oli suomalainen sotilas ja Mannerheim-ristin ritari. Hän oli kolmanneksi nuorin kaikista ritareista.


title: Eero Seppänen

text: Seppänen oli vain 17-vuotias sotamies jatkosodan alkaessa. Hyökkäysvaiheen loputtua hän päätyi käymään asemasotaa kahdeksi ja puoleksi vuodeksi Mustilanmäen lohkolle JR 49:n tykkikomppaniassa. Juuri ennen Kannaksen suurhyökkäyksen alkua 1944 hän sai pikakoulutuksen ”kauhuampujaksi” eli käyttämään uutta panssarikauhu-nimellä tunnettua saksalaista sinkoa.